ועדת הכנסת, כנסת 25, פרוטוקול מספר 67, 2023-07-04 00:00

אופיר כץ: שלום לכולם, צוהריים טובים, אני מתכבד לפתוח ישיבה נוספת של ועדת הכנסת

אופיר כץ:  הנושא: ליקויים ביישום חוק התקנת מצלמות במעונות יום לפעוטות והצעות להרחבתו

אופיר כץ:  אני רוצה לפתוח באיחולי החלמה מהירה לפצועים מהפיגוע בתל אביב, אני מקווה שיצאו מזה במהרה

אופיר כץ:  אנחנו מאפשרים  להיכנס לפה עם אישורים רפואיים ומה שאנחנו מקבלים חזרה זה שמנסים לרצוח אותנו

אופיר כץ:  אני רוצה לחזק את כוחות הביטחון, את האזרחים שפעלו בנחישות וחיסלו אותו

אופיר כץ:  ושוב, רפואה שלמה לפצועים

אופיר כץ:      בשבוע שעבר היה לנו דיון על עצמאות הכנסת, על כמה חשובה עצמאותה והפיקוח שלה אל מול משרדי הממשלה

אופיר כץ:  התפקיד שלנו הוא לחוקק ולפקח

אופיר כץ:  את הדיון הזה קבעתי ממזמן

אופיר כץ:  אתמול, לצערי, הבנתי שהיה ניסיון לסכל את קיומו דווקא מצד הממשלה, דווקא מצד משרד החינוך

אופיר כץ:  רק אתמול הבנתי שעפו לי מכתבים מעל הראש בשביל לבטל את הדיון שהיה אמור להיות בוועדה לזכויות הילד, שהיה אמור להיות בתיאום

אופיר כץ:  אני לא ויתרתי, התעקשתי שהדיון הזה יתקיים, כי אני חושב שהממשלה לא יכולה להתערב בעבודת הכנסת, בוועדות הכנסת

אופיר כץ:  אף שר לא יכול לקבוע איזה דיון יתקיים פה ואיזה לא

אופיר כץ:  אני חושב שקיום הדיון, למרות שהוא בוועדת הכנסת, חשוב לחיזוקה ועצמאותה של הכנסת, והממשלה לא יכולה להתערב

אופיר כץ:  יש הורים וארגונים שמחכים הרבה זמן לדיון הזה

אופיר כץ:  יש שיח ציבורי מאוד ער לגבי המצלמות

אופיר כץ:  יש פה הורים מאילת שילדיהם, לצערי, עברו התעללות

אופיר כץ:  אני מצטער אם אני חורג מאיזה שהוא נוהל, אבל לא יכולתי לאכזב את ההורים היקרים הללו שעוברים את הנורא מכל ולהודיע להם על ביטול הדיון רק כי לא מסתדר לממשלה שהדיון יהיה במועד הזה

בועז טופורובסקי: אני מחזק אותך בכל מה שאתה אומר, אני חותם על כל מילה

אופיר כץ: צר לי שזה מה שקרה

אופיר כץ:  זה מתקיים כדי לחזק את הכנסת

אופיר כץ:  ראשי הוועדות הרלוונטיים לנושא הזה צריכים לדעת שאנחנו פה בשביל הציבור, במיוחד הוועדות שקשורות לילדים שלנו וצריכות לשרת, לדאוג לילדים שלנו ולעבוד לפי הכלים שיש להן של פיקוח, לא מגחמה של הממשלה

אופיר כץ:       רובכם יודעים שאני מטפל בנושא הזה מעל ארבע שנים, כמעט מהרגע שנבחרתי לכנסת, מאז פרשת כרמל מעודה, כדי להבין למה בעצם זה קורה

אופיר כץ:  גיליתי דברים מאוד מזעזעים על הפיקוח, על המצלמות, על הענישה הבלתי נסבלת שהייתה לפני ארבע שנים, אם זה עבודות שירות, קנסות ומאסר על תנאי

אופיר כץ:  הכרתי את החבר'ה הנפלאים ממטה המאבק שעושים עבודת קודש, שמלווים את ההורים ואת הילדים ועוזרים להם בכל דבר אפשרי

אופיר כץ:  זו מלחמה עיקשת מול המשטרה ומול הפרקליטות

אופיר כץ:  ביחד אנחנו משתפים פעולה

אופיר כץ:  כל פעם הם שולחים לי כל מיני הקלטות מהתעללויות שיש בגני ילדים

אופיר כץ:  זה פשוט מזעזע, זה פשוט שורף כל פעם מחדש לשמוע על ילד שעובר התעללויות קשות

אופיר כץ:  זאת הזדמנות להודות לכם, אלונה, על כל העבודה החשובה שאתם עושים

אופיר כץ:  קיימנו פה במהלך ארבע שנים אין ספור דיונים מול המשטרה ומול הפרקליטות על כל מיני ליקויים שהיו

אופיר כץ:  אני שמח שדי התקדמנו ושאנחנו, המשטרה והפרקליטות נמצאים היום במקום אחר

אופיר כץ:  יש פה תזכיר של הפרקליט שבאמת מחמיר את היחס

אופיר כץ:  אחרי שהעברנו את החוק של החמרת ענישה, ואני רואה שמזכירים את זה בגזרי דין ואותן גננות נכנסות לשנים ארוכות כפי שצריך להיות, אנחנו מעבירים מחר בקריאה שנייה ושלישית את מניעת עיסוק, מה שאומר שמי שהתעללה בחסר ישע לא תוכל יותר להתקרב לחסרי ישע, אם זה קטינים או קשישים

אופיר כץ:       המשוכה הנוספת שלנו זה המצלמות שקיימות היום בגילאי לידה עד שלוש, לא בגילאי שלוש עד שש, שזה החוק שאני רוצה לקדם

אופיר כץ:  החוק מדבר על זה שלגבי לידה עד שלוש נאפשר און ליין ובשלוש עד שש נכניס את המצלמות

אופיר כץ:  אני אקריא עכשיו תקציר קטן ממסמך שהכינו לנו מרכז המחקר של הכנסת

אופיר כץ:  "זינוק של 140% בפתיחת התיקים במשטרה בשנה האחרונה

אופיר כץ:  בין השנים 2018-2022 נפתחו כ-298 תיקים בגילאי לידה עד שלוש וכ-338 תיקים בגילאי שלוש עד חמש - יותר תיקים בגני הילדים מאשר במעונות

אופיר כץ:  שיעור התיקים שנסגר בין 2018 ל-2022 כפול בגילאי שלוש עד חמש, 66%, לעומת לידה עד שלוש שזה 33%

אופיר כץ:  עם התקדמות השנים רואים צניחה בסגירת התיקים בגילאי לידה עד שלוש בשל השימוש בחוק המצלמות

אופיר כץ:  בשנת 2022 נסגרו רק 6% מהתיקים, לעומת 38% בגילאי שלוש עד חמש

אופיר כץ:  בשנים 2018 עד 2022, בגילאי שלוש עד חמש, נסגרו 172 תיקים בשל חוסר ראיות מתוך 217 שנסגרו, כ-80% מהתיקים, עם כמות תיקים יציבה שלא משתנה בין השנים

אופיר כץ:  לעומת זאת, ישנה ירידה בגילאי לידה עד שלוש בכמות התיקים שנסגרים מחוסר ראיות בשל השימוש בחוק המצלמות

אופיר כץ:  זינוק בהגשת כתבי אישום בגילאי לידה עד שלוש

אופיר כץ:  בשנת 2022 הוגשו כ-54 כתבי אישום, לעומת ארבעה כתבי אישום בלבד בגילאי שלוש עד חמש

אופיר כץ:  הפער נוצר, כמובן, בשל יישום חוק המצלמות שמאפשר לפרקליטות תשתית ראייתית להגשת כתב אישום"

אופיר כץ:  לכולם ברור שכשאין מצלמות אין ראיות

אופיר כץ:  מילה של ילד לא מספיקה בבית משפט

אופיר כץ:  איפה שהיו מצלמות היו ראיות ואפשר להגיש כתבי אישום

אופיר כץ:        רוב הגננות ורוב הסייעות עושות עבודת קודש, עבודה מדהימה, עבודה הכי חשובה בלשמור על הילדים שלנו

אופיר כץ:  הן עושות את זה בצורה יוצאת מן הכלל, באמת להסיר את הכובע

אופיר כץ:  אנחנו פה בשביל לטפל באותן אלו שלקחו את מקום העבודה, שלקחו את היקרים לנו מכל ששמנו אצלן ופשוט עושות להם דברים מפלצתיים

אופיר כץ:  אנחנו רוצים להילחם בתופעה הזאת, אנחנו רוצים ליצור הרתעה, אנחנו רוצים למנוע שמקרים כאלה לא יחזרו

אופיר כץ:  מי שעושה את זה צריכה לשלם את המחיר הכבד ביותר

אופיר כץ:  בשביל למנוע את זה, והוכח שמצלמות מגיל לידה עד שלוש זה דבר שעובד, אנחנו רוצים להכניס מצלמות גם לגילאי שלוש עד שש

דורית חזן: חמש שנים המצלמות האלו לא הוכיחו את עצמן

אופיר כץ: בשלוש עד שש אין מצלמות

דורית חזן: נכון, אתה רוצה לשים בשלוש עד שש, שזה לחזור על אותה טעות כי משטרת ישראל תבוא ותגיד כמה קשה לה לבדוק

דורית חזן:  זה אצבע מאשימה כלפי משרד החינוך

אופיר כץ: אין אצבע מאשימה

אופיר כץ:  אני פה בשביל לשמור על הילדים כדי שלא יקרו מקרים כאלה

אופיר כץ:  אין שום עניין של פרטיות

אופיר כץ:  מי שאין לו מה להסתיר לא צריך לפחד ממצלמה, זה רק יכול לחזק אותו

אופיר כץ:       מה הצעת החוק אומרת? הצעת החוק מבקשת לבטל את האיסור על הצבת מצלמות און ליין, לאפשר לבעלת מעון המעוניינת בכך להציב מצלמות און ליין שיעמדו לרשות ההורים בלבד

אופיר כץ:  ההצבה אינה מחייבת, היא מאפשרת

אופיר כץ:  במידה ובעלת מעון אינה רוצה להציב מצלמות און ליין, היא תוכל לאפשר לנציגות מהורי הפעוטות לדגום את המצלמות הקיימות, המצלמות במעגל סגור, אחת ל-30 יום

אופיר כץ:  מוצע כי הצילומים במצלמות הקיימות, המצלמות במעגל סגור, יישמרו ל-60 יום

אופיר כץ:  מוצע להחיל את חובת התקנת המצלמות הקיימות במעגל סגור על גני ילדים בגילאי שלוש עד שש

אופיר כץ:  אלה המספרים שמוכיחים בצורה הכי חדה וברורה שהמצלמות מסייעות

אופיר כץ:  חבר הכנסת בועז טופורובסקי, בקשה

בועז טופורובסקי: תודה רבה, אדוני היושב ראש

בועז טופורובסקי:  אני רוצה לחזק אותך גם על מה שאמרת בהתחלה וגם על זה שאתה מקיים ישיבה בוועדה שאתה לא אמור לקיים אותה בה

בועז טופורובסקי:  אם מנסים לבטל לנו - -     

אופיר כץ: ביטלו

בועז טופורובסקי: אם הממשלה מנסה להתערב בצורה לא ראויה בעבודת הכנסת, התפקיד שלנו הוא להזכיר לה  את תפקידו של כל אחד, במיוחד בנושא הספציפי הזה

בועז טופורובסקי:  אין ספק שרוב הגננות עושות עבודת קודש, הן שומרות על הילדים שלנו, מחנכות אותם, דואגות להם

בועז טופורובסקי:  יש המון המון הערכה לעבודה הכל כך קשה הזאת והלא מתגמלת

בועז טופורובסקי:  אני בכנסת הקודמת הגשתי הצעת חוק שתדבר על התקנת מצלמות לשם פיקוח והגנה בחינוך המיוחד

בועז טופורובסקי:  אני חושב שבחינוך המיוחד יש הרבה ילדים שגם אם הם נפגעים הם לא יודעים לבטא את עצמם, הם לא יודעים להבין את סוג הפגיעה ומה הפגיעה

בועז טופורובסקי:  מצאנו בדיונים שעשינו אפשרות להחריג מוסדות ששר החינוך חושב שיש סיבה מוצדקת, או מוסדות ש-70% מההורים מתנגדים להצבת המצלמות

בועז טופורובסקי:  אפשר למצוא את הדרכים לאזן בין הדברים, אבל לא להגיד שלא יהיו מצלמות במקומות שבהם יכולים לפגוע ביקר לנו, או להגיד שטענות הפרטיות ימנעו מאיתנו להגן על הילדים שלנו

בועז טופורובסקי:  אני תומך בהצעה הכללית שלך ואשמח אם נוכל לשלב אותה עם ההצעה לגבי החינוך המיוחד ששם פשוט קיבלנו המון המון פניות מהורים שאומרים שהם לא יכולים לדעת מה קרה לילד שלהם, אם קרה

בועז טופורובסקי:  כל מה שאנחנו, האופוזיציה, יכולים לעזור, לקדם ולזרז נעשה

בועז טופורובסקי:  אין פוליטיקה בנוגע לילדים שלנו, יש רק מה שטוב להם

אופיר כץ: את החוק שאנחנו מעבירים מחר בקריאה שנייה ושלישית אני עושה יחד עם רון כץ, מה שמוכיח שבנושא הזה אין אופוזיציה ואין קואליציה

אופיר כץ:  יושב ראש הוועדה לזכויות הילד אלי דלל, בקשה

אליהו דלל: כיושב ראש הוועדה היה לי חשוב שזה יהיה בוועדה לזכויות הילד, אבל מאחר והבנתי ששר החינוך לא יהיה דחינו את זה לשבוע הבא

אליהו דלל:  אין לי בעיה שזה יהיה בוועדה הזאת, הנושא מאוד מאוד חשוב

אליהו דלל:  אני בעד הילדים שלנו

אליהו דלל:  מכיוון שללא מצלמות אנחנו רואים שיש קושי עם הנושא הזה, אני בעד שיהיו מצלמות בגילאי שלוש עד שש

אופיר כץ: חבר הכנסת רון כץ, בקשה

רון כץ: אני רוצה להודות לך באופן אישי

רון כץ:  לא כולם יודעים שאת הדרך הזו התחלתי יחד עם חבר הכנסת אופיר כץ עוד בתקופה שהייתי סגן ראש עיר והוא היה חבר כנסת

רון כץ:  מאז כל אחד במסלול החיים שלו עבר דרך על מנת לראות איך מצליחים לעשות את זה, עד שבסופו של דבר רצה הגורל ויש לנו את האפשרות לעשות את זה יחד

רון כץ:       אני לא חושב שגננות פועלות בעבודה שהן עושות, שהיא חצי שליחות, בשביל לפגוע בילדים, אבל יש יותר מידי מקרים שאנחנו לא יודעים מה קורה בגנים

רון כץ:  אני מבין את ההתנגדות, אני מבין את הדרישה לפרטיות, וגם במהלך השנים עברתי הרבה מאוד דיונים בנושא הזה, אבל מה שאז היה חסר לי וגם חסר לי היום זה לבוא עם פתרון

רון כץ:  הכי קל להגיד: "לא, אנחנו לא מוכנים, נשבית את המערכת", שאלה כל מיני דברים ששמענו לאורך השנים

רון כץ:  אני יכול לומר לכם שכשאצלנו עשינו פיילוט ושמנו מצלמות, השביתו והורידו את המצלמות

רון כץ:  אני מצפה ליום שיבואו ויגידו: "אוקי, אנחנו מבינים שיש בעיה - יש בעיה בכוח אדם, יש בעיה עם גננות וסייעות שמתחלפות"

רון כץ:  יש הרבה מאוד משתנים שאנחנו לא יודעים ב-100% מה קורה שם, אבל יש לנו ספק סביר שאולי קורה שם משהו

רון כץ:  מדובר בסופו של דבר בילדים שלנו, בדבר הכי חשוב שיש לכל אחד שיושב סביב השולחן הזה

רון כץ:  גם לאותן גננות, סייעות וצוותי חינוך יש ילדים שהם שולחים לגנים והיו רוצים לדעת בוודאות מה קורה שם

רון כץ:  אני באמת לא מבין מה מפריעה המצלמה הזאת

רון כץ:  כשנכנסתי לתפקיד שלי הדבר הראשון ששמתי זה מצלמה במשרד כי מה יש לי כבר להסתיר

רון כץ:  אני רוצה שידעו בכל מקום שאני נמצא בו מה קורה

רון כץ:  בכל פינה בכנסת הכל משודר ואין רע בזה, הכל בסדר

רון כץ:  אם צריך להגן מבחינת פרטיות על דברים מסוימים - בשביל זה יש צוותים מקצועיים שידעו לעשות את העבודה הזאת

רון כץ:  לבוא ולומר בצורה גורפת "אנחנו לא מוכנים" זה לא יעלה על הדעת, לא משנה מי מתנגד

רון כץ:  או שנמצא פתרון מוסכם ביחד, או שזה יעבור כמו שהוא

אופיר כץ: גם לגבי החמרת ענישה שחוקקתי אמרו שאין סיכוי שאני אקבל את זה

אופיר כץ:  אמנם זה לקח שנתיים, אבל היינו נחושים, העברנו את זה והיום החוק מוזכר בפסקי דין

רון כץ: זה עשה מהפך גדול והרבה דברים טובים

אופיר כץ: אלונה דניאל, מטה המאבק למען הילדים, בקשה

אלונה דניאל: לפני חצי שעה קיבלתי הודעה מאימא "את לא מאמינה, השופט לא קיבל את עסקת הטיעון שסגרו עם הנאשם, הוא החמיר את הענישה"

אלונה דניאל:  הנאשם, גנן  מראשון לציון בגן תקשורת של משרד החינוך לילדים בני שלוש עד שש, הכה, משך בשיער, חנק, סטר, זרק על פחי אשפה ילדים

אלונה דניאל:  לשמחתנו היו שם אנשי צוות שהיה להם מצפון, שבאמת דאגו לילדים ודיווחו והעידו כי הילדים לא יכלו להעיד

אלונה דניאל:  הפרקליטות סגרה איתו עסקת טיעון של תשעה חודשי עבודות שירות

אלונה דניאל:  השופט כתב כך: "הנאשם ראוי לענישה מחמירה ביותר, לפחות באמצע מתחם הענישה

אלונה דניאל:  לא מצאתי כל הנמקה של ממש המובילה לאימוץ הסדר טיעון כה מקל

אלונה דניאל:  איני מקבל את עמדת הצדדים להסדר הטיעון

אלונה דניאל:  אין כל הגנה על קטינים חסרי ישע, במיוחד קטינים חסרי ישע בעלי מוגבלות הנפגעים מנחת זרועו של הנאשם העומד לדיון בפניי, בהטלת תשעה חודשי מאסר לריצוי בדרך של עבודות שירות", והוא שלח אותו ל-15 חודשי מאסר בפועל

אלונה דניאל:  אם היו מצלמות באותו גן אותו גנן היה מצטרף לכל אלה ששלחנו לאגף בנווה תרצה

אלונה דניאל:       אני די המומה מהאירוע שאנחנו נמצאים בו

אלונה דניאל:  אני כל כך מעריכה את המאבק שלך, אופיר, אין לי מילים להביע את זה

אלונה דניאל:  אני יודעת מה אתה סופג, וגם ברור לי מה המחירים שאתה משלם על זה שאתה שם את הראש שלך עכשיו למען הילדים

אלונה דניאל:  במקום שהאנשים שאמונים על הילדים שלנו ישבו פה, יקשיבו לנו ויתנו לנו תשובות - הם מחרימים אותנו

אלונה דניאל:  שר החינוך במדינת ישראל מחרים הורים וילדים

אלונה דניאל:  הוא מצטרף בזה ליושבת ראש ההסתדרות שמחרימה הורים וילדים

אלונה דניאל:  יותר משנה התחננו להיפגש איתה

אלונה דניאל:  פנינו אליה מיוני שנה שעברה, אבל לא רק שהיא סירבה להיפגש, היא גם מתראיינת בתקשורת ומצהירה בגאווה שהיא סירבה להיפגש ולא תיפגש איתנו

אלונה דניאל:  אין יום שאני לא פונה לשר החינוך, מציפה בפניו את כל הפרשות, את כל האירועים, אבל יש התעלמות מוחלטת

אלונה דניאל:  אף אחד לא היה מוכן להקשיב, אפילו לא לקיים פגישה בסיסית

אלונה דניאל:  תקשיבו שנייה למה שנגיד, תראו אם לכם יש פתרונות, כדי שלא נגיע למשבר הזה

אלונה דניאל:  איך אפשר להאמין במערכת כזאת שלא מוכנה אפילו להקשיב לנו? ב-219 ימי לימוד הוגשו 105 תלונות במשטרה על גני עירייה

אלונה דניאל:  אנחנו אמורים לקבל את העובדה שצוותים שחשודים כאלימים מסתובבים במערכת? מה אומרים לנו? כדי שיהיה גן פתוח וההורים יוכלו ללכת לעבוד ולשלם מיסים אתם צריכים לקבל מאות גנים שיכולים להיות בהם אנשים אלימים, יכול להיות שלא

אלונה דניאל:  אם אין לכם פתרונות חוץ מהכחשת המציאות, בואו ותסתכלו להורי המדינה בעיניים ותגידו: "אין לנו איך לספק גם גנים פתוחים וגם גנים מוגנים

אלונה דניאל:  אנחנו לא יודעים לדאוג שיהיה גם טוב לגננות וגם טוב לילדים, כשמי שישלם את המחיר זה הילדים שלכם"

אלונה דניאל:  תודו שנכשלתם, פשוט נכשלתם

אלונה דניאל:  פעם אחר פעם אתם מחשיבים אותנו כטיפשים שקונים את הספינים האלה

אלונה דניאל:  אני כבר מכירה שזה הולך פה במלחמות ייאוש והתשה, אבל אנחנו לא נתקפל, אנחנו לא נתייאש, ואני מדברת מגרונם של אלפי פעוטות וילדים שלא יכולים לזעוק

אלונה דניאל:       אני ממש מתרגשת מזה שיש פה אנשים שהבינו שצריך להגיע לכאן, מזה שאנחנו ביחד ואנחנו לא אויבים כמו שרוצים להציג אותנו

אלונה דניאל:  אני מבטיחה מפה לשר החינוך, מצלמות יהיו, ייקח כמה שייקח, וכשיתגלה בהם כל מה שאתם כל כך מפחדים שאנחנו נראה, זה יהיה רשום על המשמרת שלו לדיראון עולם

אלונה דניאל:  אל תספרו לנו על הורים אלימים וילדים אלימים כשבעלי הכוח נוהגים בכזה חוסר הגינות

אלונה דניאל:  לא רק שהם לא מוכנים לשמוע, הם גם פותחים קבוצות שבהן הם קוראים לנו הורים משוגעים, משועממים

אלונה דניאל:  הם קוראים להורים נפגעי עבירה הורים שהזניחו את הילדים שלהם

אלונה דניאל:  אין תחתית שלא ירדו אליה כבר

אלונה דניאל:  איך הגעתם לתפקידים האלה? איך אפשר להיות בתפקיד כזה ולישון בשקט בלילה? איך אתם אחראים על ילדים שיכול להיות שסופגים ועוברים התעללות ואתם שותקים? שלא יגידו שהם לא יודעים, כי אני יודעת שהם יודעים

אלונה דניאל:  המפקחות יודעות טוב מאוד שאין להן שום כלים לפקח על המוגנות בגני עירייה, כי הפיקוח בגני עירייה הוא פיקוח פדגוגי

אלונה דניאל:  כל הורה במדינה יעדיף את שלמות הגוף והנפש של הילד הרבה לפני המערך הפדגוגי

אלונה דניאל:  לא מעניין אותי אם הבת שלי למדה על עונות השנה או למדה מספרים וצבעים, אני רוצה לקבל אותה בריאה כמו ששלחתי אותה בבוקר

אלונה דניאל:  כל יומיים שאתם מבזבזים במשחקים פוליטיים על גב הילדים זו עוד תלונה במשטרה שסביר ותיסגר בגלל חוסר ראיות, ואת הביזיון הזה אנחנו לא נשכח לכם ולא נסלח לכם

אופיר כץ: תודה

אופיר כץ:  י

אופיר כץ: ח, קראתי את הפוסט שלך קורע הלב

אופיר כץ:  זה באמת מסוג הדברים שאנחנו רוצים למנוע שלא יקרו לילדים

אופיר כץ:  אנחנו רוצים לחזק אותך, זה לא פשוט לשתף ולפרוק מטען כזה כבד של כל כך הרבה שנים

אופיר כץ:  אתה מסייע ותורם לכך שמה שקרה לך לא יקרה לילדים נוספים, לכן תודה לך

י.ח: 	תודה גם לך על כל הדברים שאתם עושים בשבילי ובשביל הילדים האלה

י.ח:  אני לפני 17 שנים הייתי בגן שבו במשך חצי שנה עברתי גיהינום ששום ילד בחיים שלו לא אמור לעבור, ששום הורה לא צריך לעבור

י.ח:  אני רוצה להגיד לכם תודה שאתם פה מקדמים את הדבר הזה כדי שילדים בעתיד לא יצטרכו לעבור את הדברים שאני עברתי בחיים שלי

י.ח:  אני 14 שנה הייתי פוסט טראומטי, 14 שנה הייתי עם סיוטים, 14 שנה התמודדתי עם משהו ששום בן אדם לא אמור לעבור

י.ח:  יפה בן דוד ויואב קיש משחקים משחקים כאילו הם ילדים בבית ספר שעושים עלינו חרם

י.ח:  הם מתייחסים אלינו כאילו אנחנו כלום, הם מתייחסים אלי, שאני 17 שנה סובל, כאילו אני כלום, הם מתייחסים לאנשים שיותר מ-30 שנה סובלים כאילו הם כלום

י.ח:  מסתכלים עלי וקוראים לי פופוליסט

י.ח:  יפה בן דוד הולכת ומתראיינת בכתבה כאילו אנחנו חייבים לה משהו

י.ח:  היא קוראת לי פופוליסט, היא קוראת לאימא שלי פופוליסטית, היא קוראת לאלונה פופוליסטית

י.ח:  אני פופוליסט? במקום לבוא ולדבר איתי, להראות את הצד שלה ולהראות מי היא, היא בחרה להתעלם, היא בחרה לברוח ובחרה להתחבא מאחורי גב של תקשורת

י.ח:  אם היא הייתה פה הייתי אומר לה טוב טוב מה אני חושב

י.ח:  אני חושב שהיא אישה פחדנית

י.ח:  היא קוראת לאנשים כמוני פופוליסטים רק בגלל שאנחנו לא מפחדים לבוא ולדבר

י.ח:  אני לפני 17 שנה עברתי גיהינום ששום בן אדם לא אמור לעבור

י.ח:  אני לפני 17 שנה חטפתי מכות שילד לא אמור לעבור, הטביעו אותי באמבטיה, סתמו את הפה והאכילו אותי תוך כדי שזורקים אותי על הרצפה

י.ח:  אף אחד לא בא ועזר לי

י.ח:  המשטרה אמרה שבגלל חוסר ראיות אי אפשר לפתוח תיק

י.ח:  אותה גננת שאתמול דיברתי איתה בטלפון, אמרה לי: "אני לא מכירה אותך, אני לא יודעת מי ההורים שלך, אני לא יודעת על המקרה שלך"

י.ח:  שאלתי אותה מה עם אותם שלושה ילדים שהיו איתי בגן וחוו את אותם דברים שאני חוויתי, אם היא זוכרת אותם, אם היא זוכרת את הסייעת שהתעללה בי במשך חצי שנה כשהיא לא הייתה בגן כי היא העדיפה לעשות קניות בשוק במקום להיות במקום שהיא הייתה אמורה להיות בו

י.ח:  אותה גננת הפקירה 20 ילדים, 30 ילדים כל שנה במשך 16 שנה, עד שאישה אחת אמיצה הגיעה לגן וראתה שהילד שלה סובל מהתעללות, אותה התעללות שאני עברתי לפני 17 שנה

י.ח:  אותה גננת לא עמדה לדין כי היא לא התעללה, ואני מכבד אותה על זה שהיא לא התעללה, אבל במשך 17 שנה היא ידעה ולא עשתה כלום, חוץ מלפטר את הגננות ולהמשיך לפעול כמו שהיא פעלה

י.ח:  מה אותה גננת עושה היום? היא תובעת הורים שיש להם את הכוח לצאת עליה, היא תובעת את המערכת וזורקת על כולנו זין ענק, ואני מצטער שהייתי צריך להגיד את הדבר הזה כי זה באמת לא מכבד את המקום שאני נמצא בו כרגע

י.ח:       יואב קיש ויפה בן דוד, אתם האנשים שאמורים להגן עלינו

י.ח:  איפה אתם? הדבר היחיד שאתם יודעים לעשות זה לשבות ולא לעשות כלום

י.ח:  להגן עלינו אתם לא יכולים

י.ח:  הדבר היחיד שיפה בן דוד עושה כרגע זה לשחק משחקים עם עצמה, לשחק משחקים עם יואב קיש

י.ח:  בדיוק לפני שעתיים הייתה לי שיחה עם מישהו בקפיטריה שסיפר לי שמערכת החינוך תחת יואב קיש מתנהלת כמו צבא, שהוא לא מתעסק בשום דבר שקשור לחינוך, שהוא מפקיר אותנו

י.ח:  כל דקה שעוברת הוא ממשיך להפקיר אותנו

י.ח:  הוא ויפה בן דוד ביחד ממשיכים להפקיר אותנו

י.ח:  אם 17 שנה מפקירים אותי, מי יודע כמה זמן מפקירים ילדים אחרים

י.ח:  ילדים באותו גן ממשיכים להיות מופקרים רק כי יואב קיש ויפה בן דוד מפקירים אותם

י.ח:  אני לפני שנה  דיברתי עם שרת החינוך הקודמת אחרי שעשיתי עבודה באזרחות על מה אפשר לעשות כדי לשפר את המצב

י.ח:  לא הגעתי איתה למצב שאפשר לשפר את המצב, אבל  בערבה הדרומית הצלחתי לשפר את הדברים כי עבדתי, כי עשיתי, שזה משהו שאני לא יכול להגיד על יואב קיש ועל יפה בן דוד

י.ח:  במקום לדבר איתנו ולעשות משהו שיציל את הילדים הבאים, הם משחקים משחקים ומחרימים אותנו כאילו אנחנו בבית ספר

אופיר כץ: תודה רבה

אופיר כץ:  אנחנו מחזקים אותך, אנחנו איתך

אופיר כץ:  אנחנו פה בשביל לתקן את הליקויים, לתקן את העוולות, אבל מה לעשות שהדברים לא באים בקלות, שזה מצריך מאיתנו עבודה קשה, נחישות

אופיר כץ:  הוכחנו שאנחנו יודעים לעשות את זה ומבטיח לך שנעשה את זה

אופיר כץ:  נ

אופיר כץ: ג, בקשה

נ.ג: אני רוצה לשתף אתכם בחוויה אישית שעברנו

נ.ג:  הייתי מההורים האלה שאמרו "לי זה לא יקרה, לא יכול להיות"

נ.ג:  גן עם מוניטין של 30 שנה, גן בעיר קטנה יחסית שאמורים לדעת בה הכל ולא יודעים בה הכל

נ.ג:  במהלך חצי שנה שלחתי את הילדה שלי לתא ייסורים בלתי נסבל ולא היה יום שהיא לא הייתה חוזרת עם סימנים

נ.ג:  הילדה שלי, שהיום היא בת שנתיים וארבעה חודשים, עברה כבר שלוש מסגרות

נ.ג:  בגן אחד תפסנו את הגננות שותות אלכוהול באמצע העבודה, בגן שני, שהיה גן חמישה כוכבים, קשרו ילד אוטיסט או ילד עם פוסט טראומה לכיסא ולצערי לא היו שם מצלמות

נ.ג:  הגננת מאותו, פתחה גן משלה

נ.ג:  אנחנו הוצאנו בזמן את הילדה משם

נ.ג:  המשטרה טאטאה את כל הסיפור כך שאנחנו לא יודעים מה קורה עם זה היום

נ.ג:  החלטנו ללכת על בטוח, לשלוח את הילדה לגן עם 30 שנה מוניטין, שם מכובד בעיר שלנו, שילדים שהיו אצלה שולחים היום את הילדים שלהם אליה

נ.ג:  היו מותקנות אצלה מצלמות בגן, אבל הפיקוח של העיר שהגיע לגן היה נותן לגננת כיף וממשיך את היום שלו כרגיל לגן אחר

נ.ג:  כל יום במשך חצי שנה הילדה הייתה מקבלת בוקסים, שריטות, יש לה צלקות בגוף

נ.ג:  היו שמים אותה בחדר חושך עם מסכה מהסרט "צעקה"

נ.ג:  היו שם דברים מזעזעים שאני לא רוצה להעלות אותם כרגע כי אני חייב להיות חד וברור

נ.ג:  אני לא יודע מי מתנגד, אם הגברת יפה בן דוד, כי אין לי טלוויזיה בבית, אני לא רואה חדשות

נ.ג:  אני פה כדי להבין למה יש התנגדות

נ.ג:  אין היום מקום אחד בעולם, חוץ משירותים ומעלית, שאין בו מצלמות

נ.ג:  אם אני היום פותח עסק אני חייב מצלמות בעסק כדי לשמוע מה העובדים שלי מדברים, כדי לשמוע מה הלקוחות מדברים, כדי להבין מה קורה לי בעסק

נ.ג:  אם יש לגננות משהו פרטי, צריך שיהיה להן חדר גננות כמו שיש למורים בבית ספר

נ.ג:  כל העניין פה זה כסף שאני לא מבין למה לא משקיעים אותו במקום שצריך

נ.ג:  האנשים שמתנגדים, שיהיה לכם המון בהצלחה, אבל אני חושב שזה סתם

נ.ג:       עוד נושא שחייבים לגעת בו זה הפיקוח עצמו, שזה מאוד מאוד חשוב

נ.ג:  היום התקשרה אלי אימא, ואני לא יכול לציין שמות, שאחרי שהיא שמה את הילדה שלה במסגרת חדשה היא עלתה על משהו שקורה

נ.ג:  לפני שהיא התקשרה למנהלת או לסייעות היא פנתה לפיקוח, רק המפקח לא עשה כלום עם זה

נ.ג:  היא העלתה טענה על כך שמדברים לא יפה, שמקללים, שצריך לבדוק לפני שיתגלה עוד מקרה

נ.ג:  בעוד אנחנו מדברים יש עוד מקרה אלימות, ומחר יהיה עוד אחד

נ.ג:  את הדברים שאנחנו יכולים לשלוט בהם תשחררו

נ.ג:  אף אחד לא יעקוב אחרי הגננות, הן לא מעניינות אף אחד, אבל הן חייבות להיות מפוקחות כשאנחנו שולחים את הדבר הכי חשוב שיש לנו בחיים

נ.ג:  אני אתן את החיים שלי בשביל הילדה שלי

נ.ג:  אני במהלך חצי שנה הייתי שולח אותה להתעללות בגלל שלא היו מפקחים

נ.ג:  אמנם יש שם מצלמות, אבל זה לא עוזר

נ.ג:  צריך להיות פיקוח, כי יכולה לבוא גננת במצב רוח רע ולהוציא את זה על הילדים רק בגלל שביום מסוים יש לה עיקול כי היא שכחה לשלם דוח

נ.ג:  אנחנו חייבים לשים את הרשתות האלו כדי לדעת מה קורה בגנים

נ.ג:  חצי שנה של התעללות יכולה הייתה להסתיים ביום אחד שבו המפקח היה רואה את זה

נ.ג:  גננות שיש להן בעיה של התקנת מצלמות ואומרות שזו פגיעה בפרטיות יכולות לבוא ולעבוד במשהו אחר, לא בגן

נ.ג:  לגננות חדשות שיבואו ויפתחו גנים חדשים זה כבר ייכנס כנורמה

נ.ג:  עוד שנתיים, שלוש אף אחד כבר לא יזכור שדנו על זה, זה יהיה כנורמה, זה יהיה כחוק, כחובה

נ.ג:       היום אין לי בעיה לפתוח גן, לא משנה מי אני ומה אני יודע על ילדים

נ.ג:  רוב הגנים היום הם בייביסיטר כי הגננות יושבות כל היום בטלפון

נ.ג:  איפה הסייעות? איפה שיטות החינוך? הילדים מגיעים לגן כמו ספוג ויוצאים סמרטוטים

נ.ג:  אם למישהו זה לא ברור, אם למישהו פה אין ילדים והוא לא מבין על מה אני מדבר, אני לא יודע להבהיר את זה בצורה אחרת

נ.ג:  היום הילדה שלי עם צלקות מתחת לבית השחי, ברגליים, בגב, בטוסיק, בפנים, זה פשוט מזעזע

נ.ג:  כל פעם אומרים "זה בגלל הילד שההורים שלו לא מחנכים טוב, זה בגלל הילד שדחף, שזרק"

נ.ג:  אתה לא באמת רוצה לחשוב שמי שאתה שולח לה את הילד זה מה שהיא עושה לו

נ.ג:  הילדים האלה לא עשו כלום, לא מגיע להם את זה

נ.ג:          חבר הכנסת אופיר כץ, העבודה שאתה עושה היא מבורכת

נ.ג:  אם יש מישהו שרוצה לשים לנו מקלות הוא מוזמן, אבל אנחנו נחליף גלגלים, נעשה מה שצריך

נ.ג:  אני מזמין את כל מי שרוצה להירתם

נ.ג:  אני לא מאמין שדבר כזה לא יעבור

נ.ג:  בכל מקרה, חברים, אני מאחל לכולם בהצלחה

נ.ג:  אלונה, תודה רבה לך, ותודה לכל המשתתפים

א.א: הכי חשוב זה שאני אימא לשני ילדים שאני מוסרת לידי מערכת החינוך

א.א:  הגעתי לכאן בתור אימא שרוצה לעמוד על זכות ילדיה לביטחון במסגרת החינוכית

א.א:  לילדים בגילאי טרום טרום חובה וטרום חובה יש קושי לבטא את עצמם, הם נוטים לקבל מציאות אלימה כשאנחנו, ההורים, הם אלה שמלווים אותם לזרועותיהן של הגננות והסייעות

א.א:  הסיפור שלנו קרה בגן עירייה טרום חובה בחולון שהיו לו הרבה מאוד המלצות

א.א:  זאת הייתה שנתו הראשונה של הבן שלי בגן עירייה, הוא עוד לא ידע את השפה העברית

א.א:  טרם עלייתו לגן העירייה הוא היה בגן פרטי עם מצלמות

א.א:  אף פעם לא קיבלתי תלונה מהגננת על התנהגותו

א.א:  כשהעברתי אותו לגן עירייה סמכתי בעיניים עצומות על הגננת

א.א:  גם כשהיא התקשרה ואמרה שאני אקח את הילד דחוף לטיפול פסיכיאטרי כך עשיתי

א.א:  איך מילד רגיל עם שמחת חיים הוא הפך לילד שאובחן עם בעיות הסתגלות וחרדה? אחרי טיפולים רגשיים שהוא עבר הוא סיפר שהגננת ביחד עם הצוות החינוכי היו כל הזמן צועקות עליו ומתעמרות בו

א.א:  כשכולם היו יוצאים לגינה הן לא היו מרשות לו ומענישות אותו

א.א:  לא הרשו לו להשתתף בימי הולדת בגן, ואת זה אני יודעת כי לא ראיתי אותו בתמונות

א.א:  כששאלתי את הגננת איפה הבן שלי, היא ענתה לי: "הוא הרגיש מוצף, הוא הלך לנוח בממ"ד"

א.א:  לימים הסתבר שהן היו נועלות אותו בממ"ד כעונש כדי שלא יפריע להן

א.א:  הילד שלי הראה לי על גופו ועל בובה כיצד הגננות היו מרביצות לו, וכל העדות הזאת תואמת לעדויות מילדים נוספים שגם להם היא הייתה מרביצה והייתה נועלת בממ"ד ולכן עזבו את הגן באמצע השנה

א.א:  משגיליתי את מופע האימים שהתרחש בגן בזכות הקלטות של אימא אמיצה שבנה גם סבל מהתעמרות מצד הגננות, הגשנו תלונה במשטרה

א.א:  החקירה עדיין נמשכת בשל הקושי הראיתי כתוצאה מהעדר מצלמות בגן

א.א:  כמובן שמיד פניתי לעירייה וגוללתי בפניהם את הסיפור המזעזע של בני, את ההתעללות הפיזית והנפשית שהוא עבר, אבל תשובתם הייתה: "אנו מבקשים להתעלם מהתלונה שלך על התעללות שכן זה קורה רק בגנים פרטיים, לא בגני עירייה"

א.א:  האמנם? בשנה החולפת עזבו מספר מכובד של ילדים את הגן המדובר בחולון, אך מינהל החינוך בעירייה עוצם עיניים ואף לא מזמן העניק לגננת תעודת הוקרה על פעילותה למען איכות הסביבה

א.א:  האם זה הוא מדד לגננת טובה? אף אחד לא טרח לבדוק מה באמת קורה בגן כשילדים עוזבים והוריהם מתלוננים על התעללות

א.א:  אם היו מצלמות בגן, גם אם רק לצורך פיקוח של גורם חיצוני בלתי תלוי, הילדים שלנו היו גדלים לעולם בטוח בהרבה יותר

א.א:  הילד שלי מצולק נפשית למשך כל חייו בעקבות הטראומה שעבר, הוא היה מתעורר בלילה בצרחות

א.א:  כולנו התכנסנו פה למען שאר הילדים שעוד יכולים להינצל, אנחנו יכולים לתת להם ילדות בטוחה ושמחה

קריאה: אני יכולה לבקש רק שיכבו את המצלמות?     

אופיר כץ: כן, בטח

אופיר כץ:  ישיבת הוועדה מוקלטת ומשודרת לפרוטוקול, וגם שידור הישיבה יפורסם באתר האינטרנט של הכנסת

אופיר כץ:  ככל שיעלו עניינים הנוגעים לקטינות וקטינים שיש חשש שעברו הטרדה מינית או פגיעה מינית, עבירת אלימות או עבירה של התעללות שהילד עבר שיש בו לייחס להם עבירה או מקשר אותם לבדיקה, טיפול או אשפוז פסיכיאטרי והשגחה של עובד סוציאלי, להתאבדות או להליך פלילי המתנהל בבית המשפט, חל איסור על פרטים מזהים שלהם, לכן הם לא יצולמו, יוקלטו ולא ייכללו פרטים מזהים שלהם בפרוטוקול הדיון

אופיר כץ:  עכשיו אפשר לסגור

אופיר כץ:       כמו כן, בגלל רגישות הנושאים הצפויים לעלות בישיבה זו, אני קובע כי בהתאם לסעיף 120 לתקנון הכנסת ככל שתהיה בקשה מטעם חבר כנסת, שר או נציגו, או אם יעלה צורך והכל לשם הגנה על קטין או חסר ישע, יימחקו מהפרוטוקול המפורסם לעיון הציבור פרטים מזהים של דוברות, קטינות, דוברים או קטינים, או ככל שהדבר יידרש לבקשת משתתף אחר בישיבה, אם העמדת הפרוטוקול לעיון הציבור עשויה לגרום נזק לו או לזולתו

א.ח: אני רוצה להודות לחבר הכנסת אופיר כץ שמלווה אותנו ואת הילדים שלנו, זה לא מובן מאליו בימים קשים אלה, באמת לא מובן מאליו

א.ח:  אני אימא לילדה שעברה התעללות, לכאורה, בגן עירייה

א.ח:  כמה חודשים אחרי שהכנסתי אותה לגן עירייה היא הפכה מילדה שמחה - -      מילדה שמחה, מאושרת וחיונית היא הפכה לילדה מופנמת, מפחדת מכל רעש, מפחדת מכל דפיקת בדלת

א.ח:  בהקלטות ששמנו שמענו בעיקר צעקות, השפלות, איומים וכאוס מוחלט בגן

א.ח:  בין היתר נשמע שם שכשהילדה שלי קוראת "אני רוצה את אימא" ובוכה, הגננת מזלזלת בה, חוזרת ומחקה אותה

א.ח:  במקום לנחם ולחבק אותה, אותה גננת ממשיכה ואומרת לה "תסתמי, תשתקי, די, חאלס, לכי הביתה"

א.ח:  לאחר מכן שמענו קול שנשמע כמו מכה ושמענו את הילדה צורחת בכל הכוח כשהסייעת מאחורה מעודדת את הגננת ואומרת "כן, כן, ככה"

א.ח:  חוץ מזה נשמעו בהקלטות אמירות כמו "אני אבעט בבטן שלך ובבטן של אימא שלך" תוך כדי נקיבת השם של האימא

א.ח:  שמענו אמירות של "אתה לא מוצלח" או "ממך לא יצא כלום" כלפי ילדים שלא ידעו לענות על שאלות

א.ח:  שמענו גם איומים במכות

א.ח:  פנינו לפיקוח, אבל יום למוחרת ראינו שהמפקחת מחבקת את הגננת כאילו שום דבר לא קרה

א.ח:  הגשנו תלונות במשטרה, אבל התיק נסגר מחוסר ראיות כי לא היו מצלמות שיתעדו את מה שקרה שם

א.ח:       זה שיפה בן דוד וההסתדרות מנסים להציג כאילו הגננות הן לא מטפלות כי הן למדו ארבע שנים, הכל יפה וטוב, אבל תעודה לא מונעת התעללות

א.ח:  הגננת שלכאורה התעללה בילדה שלי הייתה בעלת תואר שני בחינוך

א.ח:  הניסיון שלהם לאסור את המצלמות, למנוע הקלטות, להקטין מהערך הזה של מקרי אלימות בגני עירייה ולא להשוות אותם למקרי האלימות בפעוטונים, מחזיר אותי לאותו יום שידעתי מה קורה לילדה שלי בגן, ליום שבו החוקרת שחקרה את הילדה שלי אמרה לי שהילדה שלי אמרה לה שהיו נוהגים לכלוא אותה ועוד ילד בשירותים, שזה דבר שהילדה שלי לא אמרה לי

א.ח:  לא כל הילדים מדברים, לא כל הילדים משתפים

א.ח:  לא צריך לצאת מתוך הנחה שילד בגיל שלוש עד שש אמור לספר הכל להורה שלו, כי זה לא באמת קורה

א.ח:  קיבלתי ילדה עם פה שותק וגוף זועק

א.ח:  לא הכרתי את הילדה הזאת ככה

א.ח:  אני שואלת פה את יפה ואת כולכם, מה צריך עוד לקרות בשביל שנרחם על הילדים, בשביל שנציל אותם? למה לא להתקין מצלמות כדי שכל אחת שמעיזה להרביץ, להשפיל, לאיים על ילד, תקבל את העונש שמגיע לה? כמה ילדים צריכים להיות מצולקים במדינה הזאת בשביל שנרים את הראש ונגיד: "כן, יש בעיה שצריך לטפל בה"? אני קוראת לכולם, אנא מכם, תפתחו את הלב ואת המוח, תראו את הסטטיסטיקות, ובואו נהיה ביחד ונמנע את ההתעללות של הילד הבא

א.ח:  תודה רבה לכם, ותודה לאלונה, בלעדייך באמת אני לא יודעת איפה הייתי עכשיו

א.ח:  תודה רבה לכולכם

אופיר כץ: תודה

אופיר כץ:  חנן דגן, מנכ"ל איחוד גני ילדים

חנן דגן: תודה רבה על זכות הדיבור

חנן דגן:  אני דווקא רוצה להתחיל עם פרסומות הטלוויזיה בתקופה האחרונה בהן מכפישים ציבור שלם, בהן אומרים שכל ההתעללויות נמצאות בגיל הרך, שזה דבר שהוא פשוט פוגע, מעליב ולא נכון

רון כץ: אנחנו חלילה לא מאשימים ציבור שלם, ואני חושב שגננות ותומכי הוראה הם חלק משליחות אדירה, אבל המקרים שקורים אנחנו לא רוצים שיקרו

חנן דגן: כשהתחילו לחוקק את חוק הפיקוח ואת חוק המצלמות באנו ואמרנו שאנחנו לוקחים אחריות

חנן דגן:  אנחנו יודעים שיש בעיה שצריך למגר וצריך להילחם בה

חנן דגן:  יש הרבה הרבה נשות מקצוע מדהימות שעושות מלאכת קודש, יש כאלו שפוגעות בילדים

חנן דגן:  לקחנו את האחריות, ואני מצפה שלכל האורך יהיו אנשים שייקחו אחריות וידעו שיש בעיה

חנן דגן:  צריך לבוא, למגר את זה עד הסוף, למנוע את זה

חנן דגן:  בחוק המצלמות עצמו יצרנו בעיה

חנן דגן:  איך יצרנו בעיה? פגענו באמון שיש בין נשות המקצוע עצמן לבין ההורים בזה שלא נתנו להן לבוא ולהראות כאשר יש בעיה, מה שמגיע למצבים מאוד לא טובים

חנן דגן:  אני רוצה למנוע את התופעה

חנן דגן:  המצלמות עצמן עוזרות לבוא, להגיד איפה קיימת בעיה, להרשיע את אותה אחת, אבל בנוסף צריכים להתעסק גם במניעה, שזה הדבר היחידי שלא נעשה

חנן דגן:       אני קורא פה לכם חברי הכנסת, יושב הראש, בואו נעשה תכנית שלמה איך למנוע מזה לקרות

חנן דגן:  יש לנו, לקרן ולי, תכנית איך למנוע את האלימות

חנן דגן:  אני לא רוצה להגיע למצב של כתבי אישום, אני רוצה לעצור את זה לפני

חנן דגן:  אני לא רוצה לתפוס את זה כאשר הילדים נפגעים, אני רוצה לתפוס את זה לפני שהילדים נפגעים

חנן דגן:  אני לא מחפש את הענישה

חנן דגן:  כמובן שלכל אחד שעשה את זה מגיע את העונש וצריך להחמיר איתו, אבל צריך לראות איך אנחנו עוצרים את הדבר הזה

חנן דגן:  צריך להרחיב את חוק המצלמות, לראות איך פותרים את כל הליקויים שקיימים בו, וקיימים בו ליקויים שהתרענו עליהם עם חקיקת החוק

חנן דגן:  משרד המשפטים מנע מאיתנו הרבה דברים שהיו צריכים להיות בחוק

חנן דגן:  צריך לשנות, להחזיר את האמון בין הצוות לבין ההורים, להבין שהגידול של הילדים הוא יחד, הוא משותף, שזה לא אחד נגד השני

חנן דגן:  כשאנחנו נמצאים באחד נגד השני אנחנו מייצרים מתיחות, ומתיחות מביאה למקרים לא טובים

חנן דגן:  אנחנו צריכים להחזיר את הכל לעבודה משותפת

חנן דגן:  אני מצפה שבתוך שינוי חוק המצלמות יאפשרו לבעלות הגנים להראות להורים, יאפשרו להורים לצפות בצוות איך הוא עובד, כי לפעמים יש מטלות נוספות שלא כל היום אפשר להשגיח על הצוות

חנן דגן:  צריך לבוא, לראות אם יש דברים שצריך לעצור אותם בזמן, כמו אם יש מישהי שהיא חסרת סבלנות

חנן דגן:  יכולה להיות מטפלת שעברה דבר מאוד מאוד קשה יום לפני ואז מגיעה חסרת סבלנות לגן

חנן דגן:  אנחנו צריכים לאפשר לבעלת הגן למצוא את הדברים האלה ולעצור אותם

אופיר כץ: תודה רבה לך

אופיר כץ:  ענת יקיר, בקשה

ענת יקיר בלום: המשטרה תומכת בהרחבת הגיל של התקנת המצלמות

ענת יקיר בלום:  הצטברו במשטרה 80,000 שעות בשנת 2022 שמחייבות את החוקרים לצפות בהן, רק שאין לכך מספיק כוח אדם

אופיר כץ: זה בלתי אפשרי

ענת יקיר בלום: א', זה בלתי אפשרי

אופיר כץ: לכן יש את ההורים

ענת יקיר בלום: יש את ההורים, זה נכון, אבל אנחנו גם בוחנים כלים של בינה מלאכותית שיזהו מקרי אלימות ויכווינו אותנו למקום שבו מתרחש אירוע האלימות

ענת יקיר בלום:  יכול להיות שנצא עם הכלים האלה לפיילוט על מנת לראות אם זה עובד

ענת יקיר בלום:  אם זה עובד זו תהיה בשורה גדולה ונוכל להתמודד עם ההיקף הזה

ענת יקיר בלום:  נכון להיום יש הרבה הרבה תיקים שממתינים בגלל מחסור בכוח אדם

ענת יקיר בלום:  החוק שחוקק לא הביא איתו תקינה של כוח אדם

ענת יקיר בלום:  גם אם הוא היה מביא איתו תקינה של כוח אדם, אני לא בטוחה שהיינו מצליחים לאייש דווקא במקומות האלה

ענת יקיר בלום:  יחידות החקירה, אוזניהן קרויות לסיפור הזה, עובדים בהן על התיקים האלה במסירות גדולה

אופיר כץ: מה שאת אומרת דווקא מצדיק לאפשר ליותר אנשים, בין אם זה הורים או צוותים, להיות לא רק במקרה של תלונה

אופיר כץ:  זה מה שיוריד מהעומס

אופיר כץ:  מוחמד סראחנה, בקשה

מוחמד סראחנה: אנחנו בפרקליטות שותפים למאבק בתופעה הזאת

מוחמד סראחנה:  כבוד היושב ראש יודע גם שלאחרונה פורסמה הנחיית פרקליט המדינה שקוראת להחמרה בענישה וכוללת הוראות אחרות בנושא

מוחמד סראחנה:  אנחנו נשמח שיהיה דיון ספציפי בהצעת החוק שנשמע בו את עמדת הייעוץ המשפטי לממשלה וגורמי מקצוע אחרים

מוחמד סראחנה:  מטבע הדברים, כפי שגם הבהרנו בתגובה שהעברנו למרכז המחקר והמידע, הצבת מצלמות מובילה לחשיפה של יותר עבירות ולביסוס ראייתי כראוי של העבירות, רק צריך לתת את הדעת לחששות שקיימים לגבי פגיעה בפרטיות

מוחמד סראחנה:  סעיף 1 בחוק מדבר על האיזון שצריך לעשות בין הצורך להגן על הפעוטות לבין ההגנה על הפרטיות

אופיר כץ: נעשה את זה עם האיזון הראוי

אופיר כץ:  אבינועם סגל, בקשה

אבינועם סגל: אין כרגע הצעת חוק קונקרטית שאנחנו יכולים להתייחס אליה

אופיר כץ: יש, היא עלתה לוועדת שרים פעמיים

אבינועם סגל: היא לא אושרה בוועדת שרים

אבינועם סגל:  משרד המשפטים ער לקשיים ולצורך לעשות איזונים

אבינועם סגל:  אני מצטרף לדברים שנאמרו לפניי לגבי הצורך באיזונים בתוך תיקוני החקיקה

אבינועם סגל:  אנחנו נתייחס להסדרים הקונקרטיים ככל שיתגבשו

אופיר כץ: מכל משרדי הממשלה משרד החינוך הוא המשרד היחיד שלא שלח נציגים לדיון הזה

אופיר כץ:  אולי הוא מרגיש שהוא לא כל כך רלוונטי או לא צריך להיות חלק מזה

אופיר כץ:  לוסי, בקשה

לוסי חדידה: אני כואבת מעומק הלב לשמוע את כל מה שנאמר פה

לוסי חדידה:  אני נמצאת בשפה משותפת עם אלונה לגבי תיעוד מלידה ומעלה

לוסי חדידה:  כל מסגרת חינוך באשר היא צריכה להיות מתועדת

לוסי חדידה:  פגיעה בפרטיות עדיפה מאשר פגיעה בפעוטות, לא משנה באיזה גיל זה

לוסי חדידה:  הענישה צריכה להיות הכי מחמירה

לוסי חדידה:  הפיקוח היום, שזה משהו שחשוב לי שההורים ידעו, הוא יותר כיסוח, הוא ממש לא פיקוח

לוסי חדידה:  הפדגוגיה היא טיפה, היא ממש לא שם, אין הדרכה לשטח

לוסי חדידה:  יש כאן שטח שמתמודד עם כמויות גדולות של ילדים, ואני מדברת על גילאי שלוש ומעלה

לוסי חדידה:  בלידה עד שלוש לא כולם בהכשרה, הם בתהליך של הכשרה

לוסי חדידה:  אף אחד לא פרופסור, וגם הפרופסור לא מנוע מלהתעלל, במיוחד בפעוטות ובילדים

לוסי חדידה:  הפרופסיה לא מונעת התעללות, היא כלי עזר

לוסי חדידה:  מערכת החינוך לוקה בחסר במעטפת שניתנת לכל איש חינוך

לוסי חדידה:  אנשי חינוך מתמודדים עם מצבים מאוד קשים במהלך היום עם כל גיל

לוסי חדידה:  יש גיל קטן עם התפתחות מסוימת וגיל גדול עם ההתפתחות שלו, יש התמודדות מול הורים, מול צוותי חינוך

לוסי חדידה:  מדובר במערכת גדולה ולא קלה

לוסי חדידה:  המצלמה מתעדת, אין ספק ואין עוררין, אבל לצידה חייב שיהיה חינוך, וחינוך אומר הדרכות רציפות

לוסי חדידה:  אני עושה זומים של הדרכה, אבל זה לא התפקיד שלי

לוסי חדידה:  יש כאן משרד חינוך עם תקציבים גדולים וענקיים שהולכים להיררכיה של הפיקוח, לכל מיני הגדרות שלא קשורות לחינוך

לוסי חדידה:  מה במערכת החינוך עשו למען הילדים שלנו? הם לא הרחיבו את מאגר כוח האדם כדי שנוכל להביא את הראויים ביותר אלינו לתחום, הם לא מתגמלים את הטובים בתחום

לוסי חדידה:  אנשי החינוך הראויים בתחום הם מובן מאליו, אף אחד לא רואה אותם, במיוחד בפרטיים

לוסי חדידה:  בעל הגן צריך לתת לראות בלייב

לוסי חדידה:  לי היה גן 30 שנה, ראיתי בלייב את הדברים

לוסי חדידה:  לא הייתי צריכה לחכות לאיזה משהו קטן שיתפתח למשהו גדול כי הייתי עם יד על הדופק על הצוות שלי

לוסי חדידה:  למה לקחת דבר כזה חשוב? אין לנו בעיה שיועצת חינוכית תנתח את הסיטואציה ותעביר להורים כי המשטרה לא עומדת בזה בגלל שאין לה כוח אדם

לוסי חדידה:  אם יש היום גן חשוד, שלושה חודשים מפקירים אותו בכך שאין עליו שום פיקוח, אין תיעוד

לוסי חדידה:  זה נשמע הגיוני? לא הגיוני להשאיר גן שיש חשד לגביו מופקר ככה

לוסי חדידה:  איפה רואים פה את הפעוטות? איפה רואים פה חינוך? אני לא רואה, אני מצטערת

לוסי חדידה:  אני בעד תיעוד לצד הדרכה

לוסי חדידה:  ההורים צריכים לראות בעיניים שלהם שבאמת משרד החינוך מקיים את התפקיד שלו של חינוך

אופיר כץ: תודה רבה

אופיר כץ:  יערה שילה, בקשה

יערה שילה: החוק של לידה עד שלוש לא נגזר מחוק חינוך, הוא חוק שלראשונה חוקק ב-1965 כדי להגן על חוסים ועל חסרי ישע

יערה שילה:  מה שהצלחנו ב-2018 זה לייחד אותו כך שיהיה למעונות יום

יערה שילה:  הילדים מלידה  עד שלוש לא ברי זכות חינוך

יערה שילה:  אם תקראו את המהפכה החוקתית ועוד דברים, תבינו שהזכות לחינוך היא מאוד מאוד משמעותית

יערה שילה:  בזה שהיא נעדרת יש המון לקונות

יערה שילה:       בנושא של חוק המצלמות אני מתחברת ללוסי ולמה שנאמר פה

יערה שילה:  מצלמה רק מתעדת אירוע, היא לא מונעת אלימות, וזה הוכח בכל המחקרים

אופיר כץ: כשהייתה לי פגישה עם משרד המשפטים והפרקליטות על החוק להחמרת ענישה, הם הציגו לי מחקרים על כך שאם מחמירים את הענישה זה לא באמת מונע

אופיר כץ:  לא הלכתי עם המחקרים, הלכתי עד הסוף עם החוק, והיום כשאני רואה שהן לא מקבלות עבודות שירות אלא שבע ושמונה שנים אני מבין שלא תמיד המחקרים פוגעים למה שאנחנו צריכים לעשות במציאות

יערה שילה: מסכימה, אבל אתה יודע, בסוף הסטטיסטיקה הגדולה מעידה על משהו, היא מעידה על כך שהמצלמות לא מונעות אלימות, הן מתעדות אירוע

יערה שילה:  יש תכנית שלמה שקוראים לה "ללמוד ביחד"

יערה שילה:  הדבר הכי חשוב היום, לדעתי, זה להחזיר את האמון לכולם

יערה שילה:  אם היה לי היום ילד, אני לא יודעת אם הייתי יוצאת מהבית מרוב פחד

יערה שילה:  כחברת מועצת העיר שואלים אותי כל יום אם אני יודעת אם גן כזה או כזה הוא טוב או לא טוב, אם כדאי לרשום או לא לרשום, אם יש או אין בו מצלמות

יערה שילה:  אנחנו צריכים לראות איך מחזירים את האמון, כי ההורים הם קהל שבוי, הם חייבים להיות בעבודה

יערה שילה:  מה התפקיד שלנו כאנשי חינוך וכמחוקקים? לראות איך אנחנו מחזירים את האמון

יערה שילה:  אני חושבת שצריך שכל הילדים יהיו ברי זכות לחינוך, שמלידה עד גיל 18 תהיה מערכת אחת ומאוחדת שתהיה אחראית על הילדים, לא 1,000 משרדים שלא יודעים מי נגד מי

אופיר כץ: תודה רבה

אופיר כץ:  דורית חזן, בקשה

דורית חזן:  אף אחד לא מדבר על הגננות

דורית חזן:  הפיילוט הזה שאתם קוראים לו "פיילוט המצלמות" עשה נזק, העמיק את הקרע ואת חוסר האמון בין הורים לגננות

דורית חזן:  אני שומעת את אותם אנשים כאן עם כאב, אחד אחד

דורית חזן:  הגעתי להיות גננת בגלל שהילד שלי נפגע ממטפלת שהמדינה לא לקחה על החינוך שלו אחריות

דורית חזן:  אלונה יקרה, אמרת לי בשידור: "מה אתם רוצים, שלא נביא ממוגרפיה כדי לא לגלות את מחלת הסרטן"? לא, אני רוצה להביא איזה שהוא מכשיר שלא יגלה את מחלת הסרטן אלא שימנע את מחלת הסרטן

דורית חזן:  אם המשטרה בקושי יכולה לבדוק גניבה בתל אביב, היא רוצה שההורים יבדקו אותנו? הורים מוסמכים לבדוק את הגננות, את המצלמות? חבר'ה, איבדנו את זה

י.ח: לא לבדוק בכלל, זה מה שאת מציעה?      

דורית חזן: אנחנו דורשות שיעשו טיפול שורש, שהמדינה לא תמכור אותנו במצלמות

דורית חזן:  מדינת ישראל צריכה לקחת אחריות

דורית חזן:  חמש שנים לקחתם מהחיים שלנו ומהילדים שלנו בזה שהבאתם רק מצלמות

דורית חזן:  זה לא יכול להיות רק מצלמות

דורית חזן:  אנחנו צריכים שמדינת ישראל תקבל אחריות כך שלא כל אחד יוכל לפתוח גן, שלא כל אחת תוכל להיכנס למערכת

דורית חזן:  שר החינוך שלנו הוא טייס

דורית חזן:  כמו שלאורך כל הדרך מבקרים טייסים, בודקים אותם, עושים להם מבחני אישיות, כך צריך להיות גם למי שאמונה על החינוך של הילדים שלנו

דורית חזן:  מתחילת הדרך צריך לבקר אותה, לפקח עליה, היא צריכה להיות מלווה ביועצת שתראה מה היא עושה

דורית חזן:  אמרתי ב-2018 לד"ר יפעת שאשא ביטון שאם היא רוצה לעשות מצלמות שתעשה, אבל שהמצלמות יהיו כלי הדרכה

דורית חזן:  לא יכול להיות שהן יהיו מוסתרות והמשטרה תוכל לטפל בהן במצב שהורה חושד

דורית חזן:  היום אתם רוצים למחזר את הטעות הזאת בגני עירייה? שר החינוך ויפה בן דוד נעדרים מכאן, כי לא אכפת להם מהגננות, כי לא אכפת להם מהילדים שלנו

דורית חזן:  לנו אכפת, כי אנחנו יושבים כאן

דורית חזן:  אנחנו רוצים למגר את התופעה לאפס

דורית חזן:  אני לא רוצה לתעד אותה, אני רוצה למגר אותה

דורית חזן:  למגר אותה זה אומר להרחיב את הפיקוח הזה מגיל לידה עד גיל שמונה, לראות מי האדם שראוי להיכנס ולחנך את הילדים שלנו

דורית חזן:  כמו שלא כל אחד יכול להיות נהג אוטובוס, כך גם לא כל אחד יכול להיכנס לגן ילדים

דורית חזן:  אותו אבא שפתח את הקבוצות האלו שעכשיו מתכתשים בהן גננות והורים – גועל נפש

אופיר כץ: את מתנגדת להכנסת מצלמות?     

דורית חזן: אני מתנגדת למשהו שלא ייתן פתרון

אופיר כץ: אני שואל את זה, כי זה מהות הדיון

דורית חזן: אני בעד זה שמדינת ישראל תקבל סוף סוף אחריות

אופיר כץ: מסכים איתך

אופיר כץ:  אחרי שאמרת את זה, האם את בעד הכנסת מצלמות לגנים?     

דורית חזן: ברגע שהמצלמה תהיה חלק ממערך פיקוח, לא תחת פיקוח של הורים שלא מוסמכים

אופיר כץ: האם את מבינה שאם לא היו מצלמות בגן הזה הם היו ממשיכים לחטוף מכות? זאת המשמעות כשאין מצלמות

רז אלמוזנינו: אם היו מצלמות, מעל 400 מקרים היו נעצרים לאחר 10 או 15 מקרים, ומ-26 קורבנות היינו יורדים לשניים, שלושה או ארבעה קורבנות

רז אלמוזנינו:  אי אפשר להגיד שמצלמות און ליין לא יכולות למנוע את הדברים האלה

רז אלמוזנינו:  מצלמות און ליין יכולות למנוע הרבה חקירות של גננות, כי הורים שיראו או הורים שידגמו יהיו יותר רגועים

רז אלמוזנינו:  זה גם יכול למנוע מוניטין לא טוב לגננות

רז אלמוזנינו:  כשהיו מיזמים פרטיים שרצו לגרום לגנים להיות בפיקוח, אז היו גנים שהתנדבו, היו גנים שהשתמשו באותם מיזמים פרטיים

רז אלמוזנינו:  מי שאין לו מה להסתיר גם לא יסתיר

קרן אוחנה איוס: אני רוצה לתת פרספקטיבה קצת אחרת

קרן אוחנה איוס:  ראשית, חבר הכנסת אופיר כץ, אני מברכת אותך על הדבר הזה

קרן אוחנה איוס:  אני בעלים של מעון מגילאי לידה עד שלוש, הייתי שותפה לחוק הפיקוח ולחוק המצלמות, הסכמתי לקבל אותו as is על אף מגרעותיו

קרן אוחנה איוס:  הייתי בין שלושת האנשים הבודדים שנכחו בדיון ההצבעה

קרן אוחנה איוס:  ידעתי שנגיע לנקודה שנתקן אותו, כי הוא היה מתבקש

קרן אוחנה איוס:  אני בזה ליושבת ראש ההסתדרות, כי אני כאן בכובע של יושבת ראש פורום הגנים הפרטים ובאתי בחירוף נפש להגן על הגננות והמטפלות שעומדות מאחוריי

קרן אוחנה איוס:  יושבת ראש ההסתדרות הוציאה סרטון פרסומת בפריים טיים, אבל לא באה להגן על מי שהיא עומדת לפניו

קרן אוחנה איוס:  זה קשה לי בטירוף, כי היא דמות ציבורית, היא הייתה צריכה לשבת פה ולהסביר את ההיגיון של למה לא

קרן אוחנה איוס:  אני שכחתי שבגן שלי יש בכלל מצלמות

קרן אוחנה איוס:  אין לי מה להסתיר

קרן אוחנה איוס:  למרות שיש לי דוקטורט בחינוך ואני גם עורכת דין אני מחליפה חיתולים וקמה כל בוקר לדבר שאני הכי אוהבת

קרן אוחנה איוס:  אני עושה את זה באהבה שאין כדוגמתה כשאני יכולה לעשות כל דבר אחר בעולם

קרן אוחנה איוס:  המצלמות האלו לא רק מגינות על הילדים, הן מגינות גם עלי, כי יש המון פניות והמון תלונות שווא

קרן אוחנה איוס:  בחודשי יולי אוגוסט, כשמורות וגננות שיוצאות לחופשה רוצות לבטל את הרישום של החודשיים האחרונים כדי לקבל את התשלום מהמעונות, הן פתאום מחליטות לייצר התעללויות, ואנחנו רואים תלונות שווא, אנחנו רואים הכפשות

קרן אוחנה איוס:  אני מטפלת בתביעות של הוצאת לשון הרע ודיבה שזוכות בעשרות ובמאות אלפי שקלים

קרן אוחנה איוס:  אני מברכת על המצלמות, אני שמחה על המצלמות

קרן אוחנה איוס:       ילדים לא עולים לגן עירייה בגיל שלוש, הם עולים בגיל שנתיים ושמונה חודשים, הם עולים מאוד קטנים

קרן אוחנה איוס:  ילדי דצמבר מגיעים לגני עירייה לא גמולים, עם מוצצים, חסרי ישע, עם שיבושי הגייה ודיבור, עם חוסר עצמאות משוועת

קרן אוחנה איוס:  כשאני שולחת אותם מהגן שלי לגן העירוני, אני חוששת להם

קרן אוחנה איוס:  אני נמצאת בקשר עם ההורים גם אחרי שהם עוברים מהמעון לגן עירייה, כדי לבדוק שהם בסדר כי אני טיפלתי בפרחים, השקיתי, עדרתי, חיבקתי, נישקתי

קרן אוחנה איוס:  אני שולחת אותם בפחד אלוהים, כי התקינה אצלנו הרבה יותר גבוהה

קרן אוחנה איוס:  הם מגיעים לגן עירייה, לגננת וסייעת עם 35 ילדים, ואני אומרת, אלוהים, מי משגיח על הקטנים האלה בפתח

קרן אוחנה איוס:       תעודה היא לא חזות הכל

קרן אוחנה איוס:  אנחנו מפוקחים בחמש השנים האחרונות, אנחנו עומדים עם צ'ק ליסט לא פחות טוב ממשרד החינוך

קרן אוחנה איוס:  אנחנו לא בייביסיטר, אנחנו חבים בחוק הפיקוח

קרן אוחנה איוס:  מדינת ישראל לקחה אחריות, מדינת ישראל העבירה את חוק הפיקוח ותקנותיו

קרן אוחנה איוס:  אנחנו בהכשרות, בבדיקות בטיחות, בקורסי עזרה ראשונה, בהדרכות, במדריכות חינוכיות

קרן אוחנה איוס:  נכון שזה לא כמו שרצינו, נכון שהקצב הוא קצת יותר איטי, אבל אנחנו עוברים גיהינום כי מדובר בעלויות, באדפטציה, בהבנה ובהשלמה שהעולם כבר לא נראה אותו דבר

קרן אוחנה איוס:  מי שיבוא ויגיד לי שהמעונות לגילאי לידה עד שלוש הם בייביסיטר יצטרך לעבור קודם דרכי, כי אף אחת לא רוצה לעמוד חשודה, אף אחת לא רוצה להיחשב קורבן

קרן אוחנה איוס:  למי שנשארת מגיע להדליק משואה בהר הרצל ביום העצמאות

קרן אוחנה איוס:  אני מתביישת ששר החינוך לא יושב פה ונותן את הדין

קרן אוחנה איוס:  לילדים האלה מגיעה הגנה רחבה

קרן אוחנה איוס:  כשמתקשרת אלי מישהי ואומרת שלקחו לה את המצלמות, אני שואלת אותה אם היא ישנה טוב בלילה

קרן אוחנה איוס:  אם היא אומרת לי שכן, אני איתה, אבל אם אני שומעת שנייה של שקט בין התשובה שלה לשאלה שלי, תאמינו לי שהלב שלי כבר בתחתונים

קרן אוחנה איוס:       אני מקדמת בברכה, אדוני היושב ראש, את מה שאתה עושה, אני מודה לך, אבל צריך שתהיה הרחבה ל-60 יום כי 30 יום זה לא מספיק

קרן אוחנה איוס:  אם עובדים 200 יום, יכול להיות שתיפול בחודש שחצי ממנו הוא לא חודש עבודה

קרן אוחנה איוס:  תרחיבו ל-60 יום

קרן אוחנה איוס:  הדבר השני, תרחיב עד לגילאי שש

קרן אוחנה איוס:  היום יש אפליה בין עובדים במגזר הפרטי לציבורי, מה שגורם לתנועה של מטפלות במעונות לגנים של משרד החינוך

קרן אוחנה איוס:  זה מפחיד אותי, כי אנחנו במצוקת כוח אדם

קרן אוחנה איוס:  המטפלות במעונות עוברות לגנים של העיריות כי שם אין מצלמות, שם אין פיקוח, שם הן לו חשודות

קרן אוחנה איוס:  תעצור את זה, תייצר שוויון הזדמנויות תעסוקתי כדי שתהיה להן סיבה להישאר

אופיר כץ: 	אני מסכים איתך לגבי גננות

אופיר כץ:  כשהייתי בשבוע שעבר באיזה שהוא אירוע בקריות, פנתה אלי גננת ואמרה לי שהיא רוצה שאני אשים את המצלמות כי לפעמים אומרים לה שהיא עשתה ככה או עשתה ככה והיא כל הזמן חשודה

אופיר כץ:  שירן יחיא, מטה המאבק, בקשה

שירן יחיא: אני לא מבינה איך שר החינוך מגבה את הבקשה של יפה בן דוד

שירן יחיא:  על מה נלחמת ההסתדרות? היא נלחמת על ימי חופשה

שירן יחיא:  לילדים, הורים ומשפחות שעוברים התעללות אין חופש מסיוטים, מחרדות, מחלומות ומפחדים

שירן יחיא:  הילדים לא יודעים לאיזו גננת יש תואר או אין תואר, וגם ההורים לא יודעים למי יש תואר או אין תואר

שירן יחיא:  התואר צריך לקבל את המקום שלו, אבל גם על גננות עם תואר בגני עירייה יש תלונות ולנו אין איך לבדוק אם התלונה היא תלונת שווא או שזה כמו שהילד אומר, כמו שהסייעת ראתה, כמו שהאימא ראתה מבחוץ, כמו ששמעו בהקלטות

שירן יחיא:  אם ההורים מספיק נחושים הם מעבירים את הגננת לגן אחר, מוציאים אותה מהרדאר ואז אולי היא תפגע במקום אחר כי שם יש הורים פחות מעורבים, פחות היסטריים, פחות חרדתיים

שירן יחיא:  עם מי עובדות הגננות עם התואר ובלי התואר? הן עובדות עם הילדים שלנו

שירן יחיא:  מי נלחם על הילדים שלנו במדינה? אף אחד

שירן יחיא:  שר החינוך, שהוא הנציג היחידי שאמור להיות אחראי על הילדים מבחינת המדינה, לא פה

שירן יחיא:  אנחנו במטה המאבק למען הילדים עובדים במשך שנים, לילות כימים

שירן יחיא:  למה אין אמון? כי פגעו באמון, כי ההורים ראו, כי הילדים נפגעו, כי יש עדויות, כי באות אלינו סייעות ואומרים שהן ראו, שהן יודעות אבל מפחדות לספר כי זה יפגע להן בפרנסה

שירן יחיא:  באה אלי אימא ואמרה לי שהיא ראתה שהילד שלי יושב לבד במטבח, שהיא ראתה שהוא לא יוצא לחצר כמו כולם, שהיא ראתה שקצת כועסים עליו, שהיא שמעה את הילדים ואת הגננות מדברות עליו מעל הראש, רק היא הרגישה שלא נעים לה לספר לי כי היא חברה שלי

שירן יחיא:  אם היו מצלמות והיה מי שיפקח היו רואים את הדברים האלה

שירן יחיא:       לא מעניין אותנו מה הגננות עושות, מעניין אותנו הילדים שלנו

שירן יחיא:  אנחנו רוצים לשלוח אותם בריאים ושיחזרו בריאים

שירן יחיא:  מעניין אותנו להצליח לישון בלילה בלי ייסורי מצפון שאנחנו יום יום מובילים את הילדים שלנו לתופת

שירן יחיא:  הם לא יודעים שאנחנו מובילים אותם לתופת

שירן יחיא:  בגן שיש בו מצלמות אפשר לבדוק תלונות על גננות

שירן יחיא:  אם יש ראיות גם אפשר להעמיד לדין ולהכניס לכלא

שירן יחיא:  אי אפשר להגיד שלא נעשה כלום

שירן יחיא:  נעשה, אבל לא מספיק

שירן יחיא:  הלוואי והיינו יכולים להיות בלה לה לנד ולא היו פיגועים, לא היה עוני, לא היה אונס, לא היו התעללויות, הכל היה מקסים, אבל אנחנו לא חיים שם

שירן יחיא:  אנחנו חיים במדינה הזאת עם השרים שיושבים בה, עם מנהלי ההסתדרות שדואגים להילחם נגד הילדים

שירן יחיא:  זה שהגננות צריכות את המוגנות וצריכות הכשרה זה נכון, אבל זה לא מונע את זה שאנחנו צריכים את המצלמות

שירן יחיא:  הילדה שלי נמצאת בגן שעובר על החוק

שירן יחיא:  למה? כי יש בו תצפיתניות

שירן יחיא:  בגלל שאני אימא שלפני 11 שנים הילד שלה נפגע בגן ילדים ולא היו ראיות, אז היום לא אכפת לי ללכת למישהי שהיא עבריינית ויהיו תצפיתניות שמפקחות, שבודקות, שצופות כל היום מה קורה בגן

שירן יחיא:  אנחנו במטה המאבק נלחמנו, לוחמים ונילחם למען המוגנות, הצדק, ההגנה והבטיחות של הילדים שלנו

לוסי חדידה: אני איתך, אבל לצד הלחימה תיתנו מקום גם לגנים טובים

לוסי חדידה:  רק לחימה גומרת את השטח הטוב

אופיר כץ: 	תודה

אופיר כץ:  מיטל, בקשה

מיטל בק: אני רוצה להתחבר לסיפורים הקשים ששמענו כאן, למשפחות, להורים ולילדים

מיטל בק:  אנחנו מחבקים אתכם, אנחנו מלווים אתכם

מיטל בק:  יש לנו מוקד גדול, מוקד ליווי שמלווה משפחות מרגע גילוי הפגיעה, לאורך כל ההליך הפלילי

מיטל בק:  יש לנו שם עורכות דין, עובדות סוציאליות ומתנדבות

מיטל בק:  כל מי ששומע אותנו מוזמן לפנות אלינו ולקבל את הליווי שהוא זקוק לו

מיטל בק:  אנחנו עובדים בשיתוף פעולה עם כל הגורמים - המשטרה, הפרקליטות, הרווחה, משרד החינוך

מיטל בק:       החוק הזה הוא חוק קריטי, הוא מציל חיים

מיטל בק:  חמש שנים מאז שהוא נחקק אנחנו רואים עלייה

מיטל בק:  הדוח המצוין של המ

מיטל בק: מ

מיטל בק: מ מראה לנו בצורה מאוד מאוד ברורה את העלייה בהגשת כתבי האישום, בפתיחת התיקים, לכן אסור לנו לוותר על החוק הזה, חייבים לחזק אותו ולוודא שהוא מיושם

מיטל בק:  אנחנו, המועצה, היינו חלק מהחקיקה של החוק הזה, אנחנו מלווים את היישום שלו גם בוועדות וגם במשרד

מיטל בק:  המקרים שנחשפים לאורך השנים, החל מפרשת כרמל מעודה ועד גן הזוועות באילת, מראים לנו את החומרה, את התדירות, את משך זמן הפגיעות, מה שצריך לגרום לכולנו לחשב מסלול מחדש ולחשוב איך אנחנו מגינים על הילדים שלנו

מיטל בק:  מה שמשותף לכולם היום פה הוא איך אנחנו מגינים על הילדים שלנו

מיטל בק:  הילדים לא יכולים להגן על עצמם, הם לא יכולים לשתף מה שעובר עליהם

מיטל בק:  הגשנו נייר לוועדה יחד עם גורמי מקצוע בתחום בריאות הנפש על הנזקים ארוכי הטווח שמלווים את הילדים האלה, על התחושות הקשות של ההורים, על שבירת האמון והאשמה

מיטל בק:  אנחנו רוצים להמשיך ללוות ולחזק את החוק הזה, אבל החוק חסר, היישום שלו בעייתי מאוד בשטח

מיטל בק:  התוצאה של כל המקרים הקשים שאנחנו שומעים עליהם מלמדת אותנו שלפעמים עד שהתעללות נחשפת יכולים לעבור חודשים רבים של זוועות

מיטל בק:  צריך למצוא את הדרך למנוע את המקרים האלה, אין ספק בכך

מיטל בק:       בשביל שטובת הילד תישמר צריכים לעשות מספר דברים

מיטל בק:  הדבר הראשון זה חיבור למוקד אחד ואחיד שיהיה לכל המסגרות של המצלמות שבו תהיה דמות פיקודית שתבדוק את מקרי ההתעללות בפועל

מיטל בק:  המשרד עוד רחוק מיישום של הדבר הזה, לכן צריך לוודא שהדבר הזה קורה בשטח

מיטל בק:  הדבר השני זה שיהיו צפיות יזומות, ביקורי פתע של גורמי הפיקוח ושל השלטון המקומי

מיטל בק:  כל דמות שיכולה לפקח וקשורה למערך הזה של לידה עד שלוש יכולה להיות בתמונה, לעשות ביקורי פתע ולמנוע את האירועים האלה, לא להגיע רק אחרי שמגיעה תלונה

מיטל בק:  הדבר השלישי זה הנציגות של ההורים שצופה בזמנים מסוימים

מיטל בק:  אנחנו לא חושבים שצריך לחבר את ההורים 24/7 און ליין, כי העברת האחריות מהמדינה להורים זה דבר שיכול להיות מסוכן

מיטל בק:  אנחנו חושבים שהמדינה צריכה להחזיק באחריות

מיטל בק:  למדינה יש הרבה מה לשפר בהיבט הזה, לכן אנחנו עובדים על זה מול משרד החינוך כדי לעשות את הדבר הזה טוב יותר

מיטל בק:  לא צריך להעביר את האחריות באופן מלא להורים, כי גם האינטראקציה בין הילדים יכולה להיפגע ברגע שאנחנו באים ובוחנים את הדברים מרחוק, וגם זה ייצור איזו שהיא מלאכותיות יתר בהתנהלות של המחנכות בגיל הרך מול הילדים

מיטל בק:  אנחנו רוצים לדבר פה על איזון שישמור על מערכת יחסים תקינה בין המחנכות לבין ההורים והילדים, שיאפשר לכולם להתנהל באופן הגיוני בגן כך שהמחנכות יוכלו לבצע את התפקיד שלהן בגן

מיטל בק:  כל עוד המצב יהיה מאוזן יהיה אפשר להרחיב את חוק המצלמות, וכאן אני מתחברת להצעה של חבר הכנסת להרחיב גם לגנים

מיטל בק:  אפשר יהיה להרחיב לגנים ובעתיד גם לחינוך המיוחד, אבל צריך לראות קודם שהחוק מיושם בצורה מאוזנת

מיטל בק:       אני אסיים בעוד דברים נוספים שאנחנו כבר שנים ארוכים קוראים לתקן בחוק

מיטל בק:  הדבר הראשון זה הדרישה שתהיה הקלטה גם בסאונד, לא רק בווידיאו, כי בלי שיש סאונד אי אפשר לזהות התעללות נפשית

מיטל בק:  הדבר השני שנעדר מתוך החוק וצריך להכניס זה המצלמות גם בתוך דירות מגורים, כי הרבה משפחתונים קיימים בתוך דירות מגורים

מיטל בק:  הדבר השלישי זה תוספת של כוח אדם שיאוייש בצורה רצינית במשטרה

מיטל בק:  אנחנו שומעים על הקושי שלהם לצפות בשעות הרבות של חומרי החקירה שמגיעים, לכן צריך להגדיל את מצבת כוח האדם שם

מיטל בק:  אפשר גם באמצעות תוכנות לצפות ביעילות בחומר המצולם

מיטל בק:  צריך שתהיה כתיבת נהלים שיסדירו את הקשר בין המשטרה והפיקוח לבין משרד החינוך, שיחייבו הצגת אסמכתא ממתקין מצלמות כתנאי למתן רישיון או חידוש הרישיון, וכמובן לשפר את מערך הפיקוח, להוסיף עוד השקעה ממשלתית משמעותית בגיל הרך, אם זה הכשרות, הדרכות

מיטל בק:  כל הדברים האלה הם תוספת וצעד משלים לפעילות של המצלמות, כי המצלמות, כמו שאמרנו, לא יכולות למנוע את כל המקרים שאנחנו רוצים למנוע מראש

אופיר כץ: תודה

אופיר כץ:  מור דקל, בקשה

מור דקל: אני רוצה להודות לך, אופיר כץ, ולרון כץ

מור דקל:  יש לנו פה שני כצים, שני יו"רים, באמת חברי כנסת  שהם גם צעירים, גם הורים, גם מבינים עניין, וגם פועלים שנים בנושא

מור דקל:  חשוב לברך על הדיון הזה, במיוחד כאשר אנחנו רואים שבילדים אין פוליטיקה

מור דקל:       מהיום שחוק המצלמות עבר העמותה התריעה שבחוק יש לקונות שחייבים לתקן

מור דקל:  הלקונות, לצערי, שתוקנו היו מאוד מינוריות

מור דקל:  זה לא ייאמן שההורים היו צריכים לקחת את המושכות לידיים בשביל לטפל בדבר הזה

מור דקל:  ילד במדינת ישראל מגיל לידה עד שש הוא כמו פרה מחולקת לחתיכות שיש מעל הראש של הקצב, כי כשהילדים האלה נולדים הם או בבית או אצל מטפלת או במעון או בגן, ואנחנו לא יודעים מי מטפל בהם

מור דקל:  כשהם עוברים לגן עירייה, הגננת היא של משרד החינוך, הסייעות שנמצאות איתה הן של הרשות המקומית

מור דקל:  הרבה פעמים כשאנחנו מנסים לבוא בתלונה אנחנו נתקלים באינטראקציה בין הגננת לסייעת לגבי מי לוקח את האחריות ומטפל בזה

מור דקל:  העמותה למען הילד תמכה בזה שהחוק הזה יהיה מגיל לידה עד שש, כי מטרת החוק הייתה שהמצלמות יגנו על חסרי ישע בגיל הרך

מור דקל:  למרות שהתחום עבר למשרד החינוך עדיין יש 5,000 משפחתוני סמל עם חמישה ילדים תחת משרד הכלכלה ומעל 150 מעונות יום שיקומיים שנמצאים תחת משרד הרווחה, לכן חוק הפיקוח וחוק המצלמות צריכים להיות מורחבים גם למסגרות האלו

מור דקל:  מסגרות עם שבעה ילדים ומעלה צריך להוריד למינימום חמישה ילדים, כאשר כל מסגרת בעלת רישיון או מוכרת צריכה להיות עם מצלמות

מור דקל:  כמו שקרן אמרה, המצלמות מגינות על שני צידי המטבע

מור דקל:  זה מגן על כולם, לא רק על צד אחד

מור דקל:  אנחנו תומכות בנושא של הרחבה לאודיאו, שיהיה קול בתוך המצלמות, כי לפעמים מגיעים למשטרה עם מכשירי הקלטה ששומעים בהם רק חלק ספציפי

מור דקל:  את סעיף 6, לגבי שמירת התיעודים, אנחנו בעד להרחיב ל-60 ואפילו ל-90 יום

מור דקל:  בסעיף 7, שזה תהליך הצפייה בצילומים, צריך להרחיב את מי שרשאי לצפות במצלמות

מור דקל:  יש קב"טים בתוך הרשויות המקומיות שהתפקיד שלהם הוא לדאוג לביטחון ולבטיחות

מור דקל:  לפני כמה חודשים יצא קול קורא מטעם משרד החינוך על כך שיהיה לרשויות המקומיות קב"ט לתחום הגיל הרך, אבל לצערי רוב הרשויות המקומיות בחרו שלא לקחת את התקציב ואת התפקיד הזה

מור דקל:  מדובר על דמות לא פדגוגית שהתפקיד שלה הוא לשמור על בטיחות

מור דקל:  אפשר להכשיר את הדמות הזאת כך שכשיש קריאות או חשדות היא תגיע תוך דקות אחדות למעונות או לגני העירייה ותצפה במצלמות

מור דקל:  לגבי סעיף המגורים, סעיף 11, לא הגיוני שעל משפחתונים שנמצאים בתוך בתים חוק המצלמות לא חל

מור דקל:  יש מספיק דרכים טכנולוגיות שזה יפעל מ-07:00 עד 17:00 ולא יפגע בפרטיות

מור דקל:  אם בחרת שיהיה לך עסק בבית שמחויב ברישיון, תעמדי תחת תנאי החוק

מור דקל:  לא ברור למה סעיף 11(3), שמדבר על אם יש מעל 70% חתימות של הורים לא צריך מצלמות, קיים, לכן גם אותו אנחנו ממליצות למחוק

מור דקל:  אנחנו מציעות להוסיף סעיף שאומר שמעל 90% או כשיש 100% הסכמה של הורים יוסיפו מצלמות און ליין

מור דקל:  לא בטוח שבכל מעון צריך שיהיה און ליין, כי אנחנו לא רוצים שהורים ינהלו את המעון כך שהצוות לא יוכל לעבוד כשורה

מור דקל:  גם בסעיף הזה צריך להיות מאוד זהירים ומדויקים ולהגיד שרק בהסכמה גורפת של הורים אפשר יהיה להציב את המצלמות און ליין

מור דקל:  אנחנו רוצים שכשהמשטרה לוקחת DVR, יהיה DVR חלופי, למרות שלא הגיוני שהיום עם כל הטכנולוגיה צריך לקחת DVR ואי אפשר לקחת את הצילומים מראש

מור דקל:  צריך שיהיה נוהל לתפעול בנפגעי עבירה בשיתוף פעולה עם הממשלה, עם הרשויות המקומיות, עם קופות החולים, עם בתי החולים, עם הגופים הפסיכולוגיים והליווי

מור דקל:  אני חושבת שיש פה מודלים שפועלים באופן התנדבותי ועצמאי שאפשר ללמוד מהם כדי להקים נוהל

מור דקל:  צריך לדעת לעבוד ביחד, כי רק ביחד זה יעבוד

אופיר כץ: תודה

אופיר כץ:  ימית אברמוב, בקשה

ימית אברמוב:  תודה רבה ליו"ר הקואליציה חבר הכנסת אופיר כץ

ימית אברמוב:  מי שמבין קצת בפוליטיקה יודע שמה שקורה פה היום זה ניצחון ענק

ימית אברמוב:  בשביל כל מה שתרצה ואתה צריך אנחנו פה

ימית אברמוב:  דורית, מה זה משנה לך אם יהיו מצלמות במעגל סגור ותבוא מפקחת של משרד החינוך שתפתח אותן פעם בחודש או חודשיים על מנת לראות מה קורה במקום לבוא לגן, שזה מה שהיא עושה היום, ותעשה ביקורת?      

דורית חזן: לא אמרתי לא לעשות את זה

ימית אברמוב: אבל יצאת נגד

דורית חזן: לא

דורית חזן:  אתם מכניסים מילים לפה שלי

דורית חזן:  אם המטרה היא למגר את התופעה, זה צריך להיות לא רק עם מצלמות

ימית אברמוב:  למה את לא עונה ספציפית על המצלמות? מה הבעיה שתבוא מפקחת ותצפה במשך חצי שעה במצלמות?     

דורית חזן: אני רוצה שהיא תעבור הדרכה על המצלמות, אני לא נגד מצלמות

דורית חזן:  אני בעד שימגרו את התופעה, כי אני לא רוצה שילד אחד או הורה אחד ייפגעו

ימית אברמוב: אז את בעד

דורית חזן: אני רוצה לדעת שהמטרה היא למגר את התופעה

דורית חזן:  אם מצלמות זה כלי עזר, סבבה

דורית חזן:  בואו נעשה תכנית חומש

אלונה דניאל: לא נצליח למגר את התופעה, לכן די כבר עם זריית החול הזאת בעיניים

אלונה דניאל:  מיגרו את כל תאונות הדרכים?  מיגרו את כל הפדופילים במדינת ישראל? מיגרו רצח, גניבות? מה זה השאיפות הפופוליסטיות האלו?             

דורית חזן: אם לפני שנכנסים לכל המערכת הזאת את עושה מבחני אישיות ולאורך כל הדרך את בודקת  - -     

אלונה דניאל: מה שלא למדתם ארבע שנים באקדמיה לא תלמדו עם מדריכה

אלונה דניאל:  מה עוד אפשר ללמד?     

דורית חזן: למה אתם אומרים כזה דבר? גם כאימא למדתי כל כך הרבה מניסיון

דורית חזן:  יש לנו גננות מעולות

אלונה דניאל: יש גננות מעולות וגם גננות מתעללות

אלונה דניאל:  מי שמתעללת היא מתעללת

אלונה דניאל:  זה שאת מכחישה את זה זה פשוט הזוי ובזוי

דורית חזן: אני לא מכחישה, אני יודעת שהמערכת הזאת חולה וצריך לטפל בה

דורית חזן:  את רוצה לפתור את זה? תבקשי ממשרד החינוך וממדינת ישראל שיקבלו אחריות על זה

ימית אברמוב: דורית, את בדיון על חוק המצלמות

ימית אברמוב:  הגיוני שנדבר על מצלמות

אופיר כץ: דורית, את אומרת, אם אני מבין נכון, שצריך כמה פרמטרים בשביל לפתור את הבעיה, שלא נביא אחד אחד

דורית חזן: נכון

אופיר כץ: זה לא מונע ממני לקדם את מה שאני יכול לקדם

דורית חזן: אני בעד שנמגר את התופעה הזאת לאפס

דורית חזן:  בפיילוט של החמש שנים זה לא קרה

דורית חזן:  אתם רוצים מצלמות? יופי, אבל תשימו עוד דברים ליד המצלמות האלו, כמו למשל שלא כל אדם יוכל לפתוח גן ילדים

אופיר כץ: עידן אור, בקשה

עידן רול: כשנאמרה פה המילה "הסתדרות", לא התכוונו להסתדרות הכללית בראשות ארנון בר דוד, התכוונו  להסתדרות המורים, שזה ארגון נפרד, לא קשור אלינו בשום צורה

עידן רול:  מעונות בגיל אפס עד שלוש  כבר חיים בתוך אותו חוק פיקוח וחוק מצלמות הרבה זמן

עידן רול:  אנחנו לא מתנגדים למצלמות, זה מגן על הצוות שלנו

אופיר כץ:  יש את שלוש עד שש שזה מצלמות במעגל סגור, ויש את לידה עד שלוש שזה מאפשר און ליין

אופיר כץ:  אתה בעד האון ליין?     

עידן רול: און ליין דורש דיון נפרד, הוא יכול ליצור מצב שלא יהיו עובדות

עידן רול:  צריך להבין שבהוצאת מצלמות מגן הגן נסגר והמטפלות נעצרות לחקירה

עידן רול:  מתוך 600,000 ילדים בגילאי אפס עד שלוש במדינת ישראל, כ-120,000 ילדים נמצאים במסגרות מפוקחות

עידן רול:  ייאמר לזכותה של המשטרה שהיא תוך שבוע-שבועיים לוקחת מצלמות ובודקת אותן

עידן רול:  99% מהתלונות שהמשטרה מעבירה לפרקליטות הן עם חוות דעת שאין כלום, כשבפרקליטות זה נשאר פתוח שנתיים, שלוש

עידן רול:  כשהגן הזה רוצה לקבל את הרישיון ואת ההסמכה הזאת שוב, הוא לא יכול כי יש תיק פתוח

עידן רול:  ברגע הזה המטפלות מושעות מהעבודה, יושבות בבית עם השיימינג הנלווה לזה ברמה האישית, אם זה מול השכנים, מול הילדים, מול הסביבה החברתית שלהן

אופיר כץ: 	אתה יכול להעביר לי את המסמך שמצביע על 99%?     

אלונה דניאל: נערך דוח בשבוע שעבר שהראה שהפיקוח אחרי שצפה במצלמות הגיש 30% תלונות במשטרה על מעונות סמל

אופיר כץ: מאיפה הנתון של 99%?     

עידן רול: יש לנו עורך דין שדואג מול הפרקליטות לזרז את התהליכים במקומות שאין כלום

עידן רול:  אין שום אמצעי לא מקובל על מנת להגן על ילדים, זו לא שאלה בכלל, זה לא דיון, זה חד משמעי

עידן רול:  אני כהורה חוויתי חוויה עם הבת שלי בגן שניסו להסתיר וכתוצאה ממנה הילדה שלי שברה את הרגל

עידן רול:  צריך להסתכל בפרספקטיבה יותר רחבה, צריך לראות מי לוקח אחריות, איזה משרד ממשלתי לוקח אחריות, האם זה חינוך, רווחה, עבודה, למי פונים

אופיר כץ: תודה

אופיר כץ:  חבר הכנסת רון כץ, רוצה להגיד כמה דברים?     

רון כץ: הקשבתי בקשב רב ואני עדיין רואה שהתהום עמוקה מידי בין שני הצדדים

רון כץ:  אני קורא מפה בצורה עדינה ונחושה למי ששומע אותנו, ואני יודע ששומעים אותנו בדיון הזה, אל תובילו אותנו למצב של חקיקה חד צדדית כי זה בסוף יקרה, הוכחנו את עצמנו כמה פעמים

רון כץ:  אנחנו לא רוצים להגיע לשם, אנחנו רוצים לעשות את מה שיהיה הכי טוב לילדים, הכי טוב לצוותים

רון כץ:  בתור אבא אני מבין כל אחד שיושב מסביב לשולחן הזה ששולח את הילד שלו שלא רוצה ללכת לגן, שמשכנע את הילד שלו ללכת לגן אבל אז שומע שקורה שם משהו

רון כץ:  לא סתם בחרתי בגן מצלמות בשביל הילדים שלי, ואני חושב שזו צריכה להיות הבחירה של כל אזרח במדינת ישראל

רון כץ:  אין סיבה אמיתית להתנגד לזה בשנת 2023, אבל צריך לקבוע לזה כללים, לקבוע לזה סייגים, למצוא את הדרך הנכונה לעשות את זה

רון כץ:  אני באמת מבקש, אל תובילו אותנו לחקיקה חד צדדית כי היא תקרה

רון כץ:  אופיר, תודה מיוחדת לך

רון כץ:  גם לקחת פה סיכון גדול, וגם אתה מוביל את זה עם אמונה אמיתית

רון כץ:  אתה עושה דבר גדול

אופיר כץ: תודה

אופיר כץ:  אני לא רואה את זה כסיכון, אני רואה את זה כשליחות שלי ושלנו ביחד

אופיר כץ:  לא שהייתי צריך את זה, אבל זה עוד חיזוק וטיעון ללמה אנחנו חייבים להמשיך, ללמה אנחנו ניאבק ונילחם שיהיו מצלמות

אופיר כץ:  אני באמת לא מצליח להבין את ההתנגדות

אופיר כץ:  לא קיבלתי שום תשובה, גם בפגישות שהיו לי, גם בכל מיני הודעות שאני רואה בתקשורת, ראיונות, למה להתנגד לדבר הזה, מה יש להסתיר

אופיר כץ:  להיפך, זה רק יכול להגן על הגננות הטובות שלפעמים יש חשד שהוא לא אמיתי, זה רק יכול לנקות אותן

אופיר כץ:  ב-2023 אנשים צריכים להתקדם, להתאים את עצמם למציאות

אופיר כץ:  יש מצלמה, כמו שנאמר פה, בכל מקום, בכל חור, לכן אין שום סיבה שלא יהיו מצלמות שיגנו על הילדים שלנו, ושמי שעשה את מה שעשה ישלם את המחיר הכבד ביותר

עידן רול: צריך לדאוג שכל המערכות יהיו מסונכרנות, שגם הפרקליטות וגם כולם יהיו מסונכרנים, אחרת זה נמשך שנים ואין לזה שום אפקטיביות

אופיר כץ: אני מבין שאני יוצא לעוד מסע לא פשוט ולא קל שהייתי בו בעבר

אופיר כץ:  מטה המאבק הוא מודל לחיקוי בחברה הישראלית

אופיר כץ:  אתם מתנדבים, נותנים מעצמכם על מנת לדאוג לאנשים שאתם לא מכירים, עושים את זה בנפש עצומה, גדולה ורחבה

אופיר כץ:  הלוואי ויהיו עוד כמוכם בחברה הישראלית

אופיר כץ:  אני יחד עם רון מצדיע לכם על העבודה שאתם עושים, תמשיכו ואנחנו נהיה פה ביחד בשביל לשמור ולהגן על הילדים שלנו

אופיר כץ:  תודה לכל מי שהגיע, זו יריית הפתיחה ואנחנו בסוף נעביר את זה